Nukkuma-alustat & lelut - Kissapuu - Kissan kiipeily- ja raapimispuut\nEtusivu Verkkokauppa Nukkuma-alustat & lelut\nKissapuu-tasojen kankaiset nukkuma-alustat valmistetaan luonnonvalkoisesta 100 % puuvillakankaasta (merimiessäkkikangasta). Samasta kankaasta valmistetaan myös riippumatto ja pussukkatason kangasosat.\nSaatavilla on kolme erilaista mallia:\n- pyöreä alusta nukkumatasolle\n- pyöreä tarranauhallinen alusta pyöreälle tasolle tai nukkumatasolle. Tarranauhan saa kiinnitettyä tangon ympäri.\n- tuplanukkuma-alusta isolle tuplanukkumatasolle\nErikseen tilattavat riippumatto-/pussukkatasoon (esim. varaosina):\n- riippumattotason kangas\n- pussukkatason kangas\nNukkumatasoa varten on saatavilla myös vuohentaljasta valmistettuja nukkuma-alustoja. Tuplatasoja varten on saatavissa taljoja, joita ei ole ommeltu muotoon. Kaikki myynnissä olevat alustat ovat uniikkeja yksittäiskappaleita. Taljan/nahan väritys on eläinkohtainen, eikä toista samanlaista ole.\nKaikki 4 testiryhmän kissaa rakastavat vuohennahkaisia alustoja. Yksi kissoista päätyi riemuissaan ensin pieneen "painiin" alustan kanssa, mutta rauhoittui sitten nauttimaan nukkumisesta lämpimällä karvalla. Yhden asiakkaan kissa on ottanut tehtäväkseen hoivata taljaa nuolemalla karvat "ojennukseen".\nKatso tuotteet > selaa sivua alaspäin.\nVuohentaljojen koti - katso youtube-video tästä\nHuom! Kuvien puutasot eivät sisälly nukkuma-alustojen tai kangasosien toimituksiin. Ks. erikseen tasokuvaukset.\nKäytämme vuohentaljoja myös kissan lelujen valmistamiseen. Myynnissä olevat lelut ovat yksittäiskappaleita. Taljan/nahan väritys on eläinkohtainen, eikä toista samanlaista ole.\nTästä hieman erilaisesta lelusta kissasi innostuu varmasti! Jos epäilet miellyttäisikö vuohentaljainen nukkuma-alusta kissaasi, voit tilata ensin testiin lelun.\nUUDISTAMME VERKKOKAUPAN KUVIA. HETKI VIELÄ - KIITOS!\nErillinen riippumattotason kangas


PH 1 - Kiinaa käytännössä -kielikurssi\nKiinaa käytännössä - kinankielen alkeiskurssisarja\nPERUSTEET HALTUUN #1\nAloita nyt matka kiinankieleen ja ylläty siitä mihin pystyt!\nSinäkin voit tehdä itsestäsi kiinankielen osaajan. Opi kieli, jolle voit viestiä yli miljardin ihmisen kanssa. Aloita opiskelu jo tänään! Osta verkkokurssi Kiinaa käytännössä, Perusteet haltuun ja nauti edistymisestäsi.\n[Sivulle upotettu video: Miksi kannattaa opiskella kiinankieltä?]\nHuomaa, että tällä kurssilla sinä tulet oppimaan asioita, jotka mahdollistavat nopeamman edistymisen tulevissa kiinankielen opinnoissasi. Siksi älä epäröi enää! Tämä verkkokurssi on kuin lumikengät, jotka kantavat sinua hangen päällä, eikä sinun tarvitse rämpiä paksussa lumihangessa heti alkumetreiltä lähtien. Itse asiassa kiinankielen opiskelu on sitä helpompaa, mitä pidemmällä edistyt. Siis aivan päinvastoin kuin on japaninkielen opiskelun kanssa.\nKiinankieltä pidetään yleensä vaikeana oppia, mutta tällä verkkokurssilla tarjoan sinulle ratkaisut, joilla päihität suurimmatkin kielenoppimisen alkuhaasteet. Minä itse olin 9-vuotias, kun opin lausumaan oikein suomenkielen r-äänteen. Nyt osaan puhua ja kirjoittaa kiinaa. Se ei ole mahdotonta sinullekaan ja se, että kiinankieli olisi erityisen vaikeaa ei oikeasti pidä paikkaansa.\n[Sivulle upotettu video: Onko kiinankieli oikeasti vaikeaa?]\nKun sinä sisäistät ne asiat, joita tällä kurssilla käsitellään, sinä tulet olemaan jo kaukana lähtöpisteestä sillä matkalla, jonka päässä häämöttää uusi kielitaito.\nPerusteet haltuun 1 -kurssilla opit kaiken tämän:\n- Ymmärtämään mikä on pinyin-transliteraatiojärjestelmä.\n- Lausumaan eri kiinankielen äänteitä.\n- Tuntemaan 5 erilaista sävelkulkua.\n- Mitä eri kirjoitustapoja kiinan kirjoittamisessa on käytetty aikoinaan.\n- Kahdeksan erilaista peruspiirtoa eli kahdeksan (8) kynänvetoa,\njoita tarvitaan kirjoitusmerkkien kirjoittamiseen.\n- Kynänvetoja koskevia sääntöjä.\n- Kirjoittamaan numerot 1-10.\n- Missä järjestyksessä kiinalaiset nimet kirjoitetaan.\n- Miten kirjoitusmerkkien syntyneet historian kuluessa.\n- Millä tavoin kirjoitusmerkkejä on yksinkertaistettu viime vuosisadalla.\n- Mitä tarkoittavat radikaalit kiinankielestä puhuttaessa.\n- Selityksen yli 40 eri kirjoitusmerkin rakenteelle.\n- Vetojärjestyksen näille yli 40 kirjoitusmerkille eli miten ne kirjoitetaan.\n- Miltä kiinankielen sanat kuulostavat.\n- Miltä eri sävelkulut kuulostavat.\n- Ymmärtämään kiinaksi lausuttuja lukuja.\n- Kuulemaan kerrotun kiinalaisen nimen ja\nymmärtämään, kun nimesi kysytään.\n- Genetiivirakenteen kiinankielessä.\n- Kuukausien nimet.\n- Kysymään milloin on syntypäiväsi sekä\nvastaamaan tähän kysymykseen.\n[Sivulle upotettu kuva: Verkkokurssin eri osiot kuukakkumallina]\nKäymällä kiinankielen alkeisverkkokurssit saat luotua sellaisen perustan, jolta voit helposti ponnistaa yhä syvemmällä kiinankieleen. Tee nyt ostopäätös ja kiinanopiskelusi saa loistostartin!\nEllet kuitenkaan jostain syystä ole tyytyväinen kurssiin, sinulla on 14 päivän rahat takaisin -takuu.\n[Lisää tyytyväisten verkko-opiskelijoiden palautteita]\nOSTA VERKKOKURSSI -painike


Yhtä Juhlaa – Isänpäivä tänäänkin – nikinita\nKirjoitettu 9.11.2015 30.3.2016 julkaissut nikinita\nUudet villasukat, korppupussi, kalsarien kertavuotinen päivitys. Soitto omalle isälle, hymyilyä isäksitehdylle aamiaispöydässä ennen päivän haasteita. Tänään pitää olla pystyvämpi puolisko ja olla hypertehokkaassa pullantuoksumoodissa, jotta isänpäivän roolisuoritus on täytetty.\nEilen oli toinen vuoden kaupallisten markkinamiesten mielipäivistä. Isänpäivän illalla uutisoidaan hymyileviä ja koskettavia isä-tarinoita positiiviseen henkeen, ja sivulauseessa kotimaisen kysynnän kasvusta isänpäivähypetyksen hengessä. Tulihan nyt varmasti ostettua kärryn täydeltä muotiruoka-aineita ja tehtyä kakku? Liekö isänpäivän vai äitienpäivän myyntisaalis suurempi? Tuleeko isänpäivään enemmän pienimuotoisempaa suorittamista kodinhengettärenä kuin äitienpäivän pakkopanostuksille äitienpäivälounaineen ja uusine yövaatteineen?\nMitä ihmettä tällä kaupallistetulla merkkipäivällä on tekemistä todellisen välittämisen kanssa? Kertavuotinen puhelu suoritettu, kortti sometettu ja ”hurjimmat Huittisista” lähteneet ruuhkauttamaan baanoja päästäkseen vuoden ainokaiselle vierailulle päivänsankarin luokse. Toiset muistavat kauniilla ajatuksilla somessa ajasta ikuisuuteen siirtyneitä.\nOlipa sitten etäisä, elämänsä ukki tai muuten vaan lapsekas könsikäs, lapset lienevät vähintäänkin taka-alalla ajatuksissa vanhemmuudessa jokainen hetki. Ajatuksien kulmakerroin kierähtää huolen, rakkauden ja kaipuun kautta lapsiin tämän tästä. Määrittävät arjen askeleita, niiden mittaa ja määrää.\nIsät taasen muistuvat mieleen lapsukaisilla viimeistään silloin, kun elämänkolhima siipi on maassa, ja tarvitaan tukea. Vahvistusta siihen, että minä olen ja kelpaan. On joku, joka välittää. Omalla erityisellä tavallaan. Kaunein lahja vanhemmalle lienee, kun silloin tällöin muistuu lapsensa mieleen ja ajoittaisista kohtaamisista välittyy lämpö ja välittäminen. Vanhempien päivä. Ihan joka päivä.\nPosted in elämä, juhlapäivä, Parisuhde, Parisuhde-elämää, vanhemmuusAvainsanat: arki, elämä, juhlapäivä, Rakkaus, tunteet, vanhemmuus


PSCrypt ransomware poisto | Poista Malware\nPSCrypt ransomware poisto\nEtusivu / Malware / PSCrypt ransomware poisto\nMikä on PSCrypt ransomware virus\nRansomware tunnetaan PSCrypt ransomware on luokiteltu vakava infektio, koska määrä haittaa se voi tehdä järjestelmään. Jos et ole koskaan kuullut, että tällainen haittaohjelma, kunnes nyt, olet varten yllätys. Voimakas salausalgoritmeja käytetään tietojen koodaus malware salata tietoja, ja kun ne on lukittu, pääsy niihin on estettävä. Koska ransomware voi aiheuttaa pysyvän tietojen menetyksen, tällainen uhka on erittäin vaarallista olla. Sinulla on mahdollisuus maksaa maksaa roistoja salauksen apuohjelma, mutta emme suosittele sitä. Tietojen salauksen jopa sen jälkeen, kun maksu ei ole taattu, joten rahaa voi b viettänyt mitään. Harkita, mitä on pysähtymättä cyber rikolliset alkaen vain ottaa rahat. Myös otettava huomioon, että rahat käytetään tulevaisuudessa malware hankkeita. Haluatko todella tukea kaikenlaista rikollista toimintaa. Enemmän ihmiset maksavat, kannattavampaa se saa, mikä houkuttelee enemmän ihmisiä, jotka haluavat ansaita helppoa rahaa. Saatat päätyä tällaiseen tilanteeseen uudelleen, joten investointi vaati rahaa varmuuskopiointi olisi viisaampaa, koska sinun ei tarvitse murehtia tietosi. Et voi sitten vain lopettaa PSCrypt ransomware viruksen ja palauttaa tietoja. Jos et ole törmäsi ransomware, et voi tietää, miten se onnistui tartuttaa tietokoneen, joka on miksi sinun pitäisi valppaasti lue seuraava kohta.\nSähköpostin liitetiedostoja, hyödyntää sarjat ja ilkeä lataukset ovat yleisimpiä tietojen koodaus haittaohjelmien leviämisen menetelmiä. Koska nämä menetelmät ovat edelleen melko suosittu, se tarkoittaa, että ihmiset ovat melko huolimattomasti, kun he käyttävät sähköpostia ja ladata tiedostoja. Siellä on joitakin todennäköisyys, että enemmän kehittää menetelmää käytettiin infektio, kuten jotkut koodaus haittaohjelmia tehdä käyttää niitä. Hakkerit ei tarvitse tehdä paljon, vain kirjoittaa yksinkertainen sähköposti, joka näyttää aivan aito, kiinnitä saastuneen tiedoston sähköpostiviestiin ja lähettää sen tulevia uhreja, jotka voi uskoa, että lähettäjä on joku luotettava. Rahaa liittyvät ongelmat ovat usein topic ne sähköpostit, koska käyttäjät ovat yleensä sitoutumaan ne sähköpostit. Ja jos joku, kuten Amazon oli sähköpostitse käyttäjälle epäilyttävän toiminnan tilinsä tai oston, tilin omistaja voi paniikki, käännä hätäinen seurauksena ja lopulta avaa liitetiedoston. Sinun täytyy varoa tiettyjä merkkejä käsiteltäessä sähköpostia, jos haluat infektio-free järjestelmä. Nähdä, jos lähettäjä on tiedossa, ennen kuin avaat liitetiedoston he ovat lähettäneet, ja jos et tunnista niitä, tutkia, keitä he ovat. Älä kiirehdi avata liitetiedoston. vain koska lähettäjä näyttäisi tutulta, ensin sinun täytyy tarkistaa, jos sähköposti-osoite vastaa lähettäjän varsinainen sähköpostiosoite. Myös, olla varoa kielioppivirheitä, joka voi olla varsin ilmeinen. Tervehdys käytetty voisi myös olla vihje, todellinen yritys on email tarpeeksi tärkeä avata sisältyy nimi tervehdys, sen sijaan yleinen Asiakas tai Jäsen. Koodaus haittaohjelmia voi myös tartuttaa käyttämällä unpatched tietokone ohjelmisto. Näitä haavoittuvuuksia ohjelmisto ovat yleensä korjattu nopeasti sen jälkeen, kun niiden löytäminen niin, että niitä ei voi käyttää haittaohjelmia. Valitettavasti, kuten voidaan nähdä laajalle levinnyt WannaCry ransomware, ei kaikkien käyttäjien asentaa päivityksiä, eri syistä. Suosittelemme, että asennat päivityksen kun se tulee saataville. Päivitykset voi asentaa automaattisesti, jos löydät nämä ilmoitukset kiusallinen.\nTiedot on koodattu niin pian kuin tietojen koodaus malware saa tietokoneeseen. Jos et aluksi tajunnut jotain tapahtuu, sinun ehdottomasti tiedä, jotain on, kun tiedostoja ei voi avata. Tiedät, mitkä tiedostot vaikuttaa, koska epätavallinen laajennus on kiinnitetty niihin. Jos ransomware täytäntöön vahvan salauksen algoritmi, se voi tehdä salauksen tiedot mahdollisesti mahdotonta. Ransom ilmoitus sijoitetaan kansiot, jotka sisältävät tietoja tai se ilmestyy työpöydälle, ja se pitäisi selittää, että tiedostot on salattu ja miten edetä. Olet ehdotti salauksen apuohjelma vastineeksi rahaa. Selkeä hinta pitäisi olla näkyvissä huomaa, mutta jos se ei ole, sinun täytyy sähköposti hakkerit kautta edellyttäen osoite. Ostaa salauksen apuohjelma ei ole suositeltava vaihtoehto, syistä, jotka olemme jo keskustelleet. Jos olet päättänyt maksaa, se pitäisi olla viimeinen keino. Ehkä olet tehnyt varmuuskopion, mutta vain unohtanut sen. Se voi myös olla mahdollista, että sinulla olisi mahdollisuus löytää vapaa decryptor. A decryptors voi olla saatavilla ilmaiseksi, jos tiedot salaamalla haittaohjelma on crackable. Ota tämä huomioon, ennen kuin edes ajatella maksaa rikollisia. Jos käytät joitakin että rahaa varmuuskopiointi, sinun ei kohdata todennäköisesti tiedosto tappio jälleen, kun tiedostot olisi tallennettu jonnekin turvallinen. Jos olet tehnyt varmuuskopion ennen saastuminen tapahtui, voit avata PSCrypt ransomware tiedostoja, kun poistat PSCrypt ransomware viruksen kokonaan. Nyt, että miten, kuinka paljon vahinkoa tällainen infektio voi aiheuttaa, tee parasta välttää sitä. Sinun lähinnä täytyy pitää ohjelmisto ajan tasalla, vain ladata turvallista/laillista lähteistä ja ei ole satunnaisesti avata tiedostoja liitetään sähköposteja.\nJos tietojen koodaus haittaohjelmia edelleen, anti-malware-apuohjelma on tarpeen päästä eroon se. Jos sinulla on vähän kokemusta tietokoneiden kanssa, saatat päätyä tahattomasti vahingoittaa laitettasi, kun yrittää korjata PSCrypt ransomware manuaalisesti. Sen sijaan, käyttämällä anti-malware-apuohjelma ei vaaranna järjestelmän edelleen. Tällaisia ohjelmia on olemassa varten poistamalla nämä erilaisia infektioita, riippuen apuohjelma, jopa estää heitä pääsemästä sisään. Valitse haittaohjelmien poistotyökalu, joka parhaiten vastaa sitä, mitä tarvitset, ja tarkistaa järjestelmän infektion kun asennat sen. Valitettavasti tämä ohjelma ei auta tiedostojen salauksen. Jos tiedosto salataan haittaohjelmia on täysin mennyt, palauttaa tiedostot varmuuskopio, ja jos sinulla ei ole sitä, alkaa käyttää sitä.\nAskel 1. Poista PSCrypt ransomware käyttäen Vikasietotila ja verkko.\nAskel 2. Poista PSCrypt ransomware järjestelmän palauttamisen avulla\nb) Vaihe 2. Poista PSCrypt ransomware.


Eljas S 9.10.2021 18:22\nPetri Lyy 9.10.2021 18:50\nOnhan niitä valmiinakin:\nEljas S 9.10.2021 19:52\nMutta valmiina ne tulevat kalliiksi kun postmaksu on 6euroa. Täällä niitä saattaa saada halvemana.\nPernax 9.10.2021 20:01\ntodennäköisesti postikulut 2€:n luokkaa\nJean Forsberg 9.10.2021 20:26\nVoin sanoa, että yksikään itseään kunnioittava persoona ei lähde alle ton hinnan mitä Sisulla myydään niin tekemään itse tulosteita sekä vielä postittamaan puoli ilmatteeksi. Tilaat nyt vaan sieltä Sisulta, kun halvalla saat.\nPetri Lyy 9.10.2021 20:30\nKokemusta siirtokuvien teettämisestä ei ole, mutta valistunut arvio on, että nämä valmiit ovat postikuluineenkin huokeammat ja helpommin käsiteltävät.\nJean Forsberg 9.10.2021 21:06\nEljakselle myös sellainen yleisviesti tässä samassa asianyhteydessä, että pienoismallailu EI aina ole sieltä halvimmasta päästä, jos ei itse tee kaikkea skrätsinä. Tosiaan välillä joutuu tilaamaan tuotteita nettikaupoista sekä pelkästään jo after market/fotoetsi osiin parhaimmillaan saa kulumaan mallin hinnan päälle 10-200€ väliltä, riippuen mitä hakee. Itse olen saanut parhaimmillaan kulutettua rahaa 1/350 laivaan 55€ + postarit saksasta + fotoetsiosia 100€ = 170€\nTimo Rasimus 9.10.2021 21:13\nEljas vaikuttaa olevan melko nuori, joten siltä pohjalta huolen hinnasta ymmärtää.\nLuultavasti siirtokuvat tulevat halvemmalla kuin tuo kuusi euroa, koska taitavat mahtua kirjekuoreen. Kannattaa kysyä jos epäröi.\nItse siirtokuvien hinta, yhdeksän euroa, ei todellakaan ole paljoa, ja tunnuksia tulee useampaan projektiin.\nPostikulut menisivät joka tapauksessa, vaikka joku sinulle täällä merkit myisikin, koska harva lähtee omaksi tappiokseen toiselle niitä lähettämään.\nSuosittelen, että keskustelet vanhempiesi kanssa asiasta.\nSiirtokuvat ovat edulliset ja kun ne ovat kaupallista valmistetta, niin todennäköisesti toimivat kuten pitää. Itse tilaisin ne Sisumodelsilta tai jostain muusta nettikaupasta.\nMyönnän toki, että omalla kohdallanikin postikulut välillä siirtävät hankintoja siihen saakka, että voin hankkia enemmän kerrallaan, mutta tässä tapauksessa ostaisin kyllä yksittäisenkin tuotteen.\nJean Forsberg 9.10.2021 21:59\nNäissä asioissa täysin samaa mieltä. Vaikka nuori onkin, niin se on hyvä jo nuorena oppia, että mallailuun joutuu laittaa hankintoja kiinni, kaikkea, kun ei ilmatteeksi saa. Sekä toi valmiit dekaalit tehtaalta toimivat 100% varmasti versus omatekemät. Vanhempien kanssa hankintojen keskustelu on paikallaan kyllä, tosin mallit sisältää aina omat dekaalit, mutta poikkeavat joutuu AINA tilaamaan/ostamaan muualta, se nyt on vaan fakta johon täytyy laittaa rahaa edes hiukan kiinni.\nEljas S 9.10.2021 22:19\nKiitos kaikille eiköhän noi Sisumodelsilta tilata tai sitten tulee synttärilahjaksi kun on synttärit seuraavalla viikolla.\nSivu ladattiin 24.10.2021 klo 11:55


John Nurmisen Säätiö mukana pelastamassa Saaristomerta peltojen kipsikäsittelyllä | John Nurmisen Säätiö\nJohn Nurmisen Säätiö | Ajankohtaista | Uutiset | John Nurmisen Säätiö mukana pelastamassa Saaristomerta peltojen kipsikäsittelyllä\nJohn Nurmisen Säätiö mukana pelastamassa Saaristomerta peltojen kipsikäsittelyllä\nUutta lupaavaa Itämeren suojelutoimea, peltojen kipsikäsittelyä, kokeillaan syksyllä 2016 laajassa mittakaavassa 1550 hehtaarin kokoisella alueella Savijoella, Varsinais-Suomessa. John Nurmisen Säätiö on mukana käynnistämässä kipsikokeilua johtamansa NutriTrade-hankkeen kautta, joka saa rahoitusta EU:n Central Baltic-ohjelmasta. SAVE-hankkeeksi nimetylle kokeilulle myönnettiin lisäksi keväällä 2016 hallituksen kärkirahoitus. SAVE-kipsipilottia vetävät Helsingin yliopisto ja SYKE.\nTulokset aiemmasta, seitsemän vuotta kestäneestä TraP-hankkeesta, jossa kipsiä kokeiltiin pienemmässä mittakaavassa Nurmijärven alueen pelloilla, olivat lupaavia: kipsauksella voidaan vähentää savipelloilta tulevaa fosforivalumaa välittömästi jopa 50 %.\nSäätiö päätti syksyllä 2014 lähteä aktiivisesti edistämään peltojen kipsikäsittelyn laajamittaista kokeilua, koska se on tutkitusti nopeavaikutteinen ja tehokas keino vähentää Suomen maatalouden fosforivalumaa Itämereen. Samalla voidaan vähentää vesistöjä samentavan kiintoaineksen valumia ja mm. torjunta-aineiden päätymistä mereen. Toimi on arvioitu myös erittäin kustannustehokkaaksi: koko Etelä-Suomen peltojen käsittely maksaisi vain 11 miljoonaa euroa vuodessa, mikä on maatalouden ympäristötuen kokonaisuudessa hyvin kohtuullinen kustannus.\n”Peltojen kipsikäsittelyllä voidaan vähentää Saaristomereen päätyvää maatalouden fosforikuormaa välittömästi lähes kolmanneksella, mikä antaa toivoa koko Saaristomeren alueen vesien kirkastumisesta. Aiemmin maataloudesta vesistöihin päätyvien valumien nopea vähentäminen on etenkin fosforin, sinilevän avainravinteen osalta ollut vaikeaa, koska fosfori kertyy peltomaahan ja valuu sieltä vesistöihin 10-30 vuoden ajan. Nyt voimme auttaa myös maatalouden kuormittamaa Saaristomerta, jonka sisäosien tilaan aiemmissa hankkeissamme Pietarin puhdistamoilla ja Laukaanjoen lannoitetehtaalla aikaansaadut mittavat ravinneleikkaukset eivät tuo helpotusta”, kertoo säätiön Puhdas Itämeri-hankkeita johtava Marjukka Porvari.\nSaaristomeren alueen peltojen kipsikäsittelyn valmistelut käynnistyivät säätiön johtaman NutriTrade-hankkeen rahoituksella syksyllä 2015. Kipsikäsittely on mukana hankkeessa pilottitoimenpiteenä, jolla voidaan mitattavasti leikata Itämerta rehevöittävää ravinnekuormaa. Syksyn 2015 aikana kipsipilotin toteutukseen etsittiin yhtenäinen, sopiva peltoalue, joka löytyi Savijoen alueelta Varsinais-Suomesta Liedon, Paimion ja Auran kuntien alueelta. Sen jälkeen alkuvuodesta 2016 haettiin alueelta viljelijät, jotka olivat halukkaita kipsin levittämiseen omille pelloilleen, ja hoidettiin kipsin hankintaan ja logistiikkaan liittyvät käytännön järjestelyt. Maanviljelijät pääsevät levittämään kipsin pelloilleen syksyllä 2016.\n”Mahdollisuus Saaristomeren tilan parantamiseen on ilouutinen meille ja tukijoillemme, joille Suomen ainutlaatuisen saaristoluonnon kauneus kiteytyy juuri Saaristomereen. Olemme siksi vuodesta 2014 ajaneet kipsipilottia poliittisten päättäjien agendalle ja lähteneet myös rahoittamaan sitä. Toimintatapamme mukaisesti hankkeessa haetaan tehokkaalla ensiaputoimella nopeaa parannusta Itämeren tilaan. Jos kipsaus osoittautuu niin tehokkaaksi toimeksi kuin nyt vaikuttaa, on tärkeää saada se tulevaisuudessa sisällytettyä maatalouden ympäristötukijärjestelmään, ” sanoo John Nurmisen Säätiön asiamies Annamari Arrakoski-Engardt.\nTutustu SAVE-hankkeeseen http://blogs.helsinki.fi/save-kipsihanke/


Hiidenmaan kokemuksia - Miksi en tullut jo aiemmin? - TÄMÄ MATKA\nHiidenmaa on hiljainen ja hurmaava\nHiidenmaan kokemuksia | Heinäkuun puolivälissä Hiidenmaa, (Hiiunmaa), oli rauhallinen. Liikennettä maanteillä oli hiljaisen ja olemattoman välillä, eikä ravintoloissa tarvinnut odotella vapaata pöytää. Mutta ei Hiidenmaa kuollut ollut. Saaren majoituskapasiteetti oli aivan täynnä ja lauttapaikat loppuunmyytyjä. Kokemuksena hiljainen Hiidenmaa oli varsin hurmaava ja sai minut miettimään, miksi en ole vieraillut täällä jo aikaisemmin?\nHiidenmaan kokemuksia | Lauttamatka Rohuküla – Heltermaa\nSaavuin Hiidenmaalle Haapsalun kautta. Lautta kulkee Heltermaan ja Rohukülan sataman välillä. Voi miten hieno lippusysteemi olikaan käytössä! Kun on e-lippu (käytännössä kaikilla on), niin auton rekisteri etäluetaan ja sitten voikin vain ajaa suoraan porteista läpi. Jonoihin ei suinkaan mennä miten sattuu omavalintaisesti, vaan portit ohjaavat oikealle kaistalle. Tällainen systeemi pitäisi saada Ruotsin ja Tallinnan laivoillekin.\nLautta oli paljon suurempi kuin kuvittelin ja halutessaan matkan aikana olisi voinut ruokailla buffassa. Itse kulutin aikaa kannella ja otin torkut autossa. Matka-aika oli noin 1h ja 15 min. Lauttalippu kannattaa ehdottomasti ostaa etukäteen täältä.\nKärdla on Hiidenmaan ”pääkaupunki”. Jos aikaa riittää, voisi sen kaduilla viettää mukavaa kesäpäivää. Ihmeteltävänä on värikkäitä taloja, joista osa on enemmän tai vähemmän hunningolla, osa taas aivan viimeisen päälle remontoituja. Itse suuntasin kuitenkin Kärdlan satamaan syömään.\nKärdlan sataman historia liittyy Kärdlan verkatehtaan historiaan ja sen peruja satamassa on edelleen jäljellä villatehtaan varasto ja aitta. Tänne varastoitiin 1800-luvulla Australiasta ja Uudesta-Seelannista tulleet suuret villakerät. Nykyisin paikalla on moderni huvivenesatama, josta löytyy samppanjabaaria ja mm. erittäin hyvä ravintola nimeltä Resto ”Kuur”\nHiidenmaa – Majakkakierros\nHiidenmaan merkittävimmät nähtävyydet (luonnon lisäksi) ovat Hiidenmaan majakat ja aivan uusi Elämyskeskus Tuuletorn. Itselläni saaren kiertämisen runko oli majakkakierros. Voit lukea Hiidenmaan majakoista ja elämyskeskuksesta lisää tästä linkistä.\nHiidenmaan kokemuksia | Ilman autoa olet vähän jumissa\nHiidenmaa on hyvin pieni saari, vain 60 kilometriä leveä ja pohjoisesta etelään pituutta on 40 kilometriä. Tieverkosto on suppea, joten osaa teistä tulee sahattua edestakaisin väkisinkin. Julkinen liikenne on varsin vähäistä, joten jos autoa ei ole, niin kannattaa mietiskellä mielummin vaikka pyörää paikasta toiseen siirtymisessä. Erilaisia pyöräryhmiä oli maanteillä ja lautoilla paljon.\nVain osa teistä on päällystetty. Joillakin pätkillä käytössä on hiekan sijaan valkoista ”kalkkimursketta”. Ajoin tällaisen 30 km pikataipaleen ja päädyin sen jälkeen mustasta valkoiseksi muuttuneen ajopelini kanssa autojen itsepalvelupesulaan. Valkoisen pölyn imurointi ja peseminen pois oli sen verran työlästä, että en voi suositella tätä kokemusta muille.\nUpea Kassari – Lammasta ylle ja vatsaan\nMajakoiden tutkimisen lisäksi halusin tutustua Hiidenmaalla lampaisiin ja lampaanvillaan. Parhaiten tämä onnistui Kassarin alueella. Kassari oli aikoinaan saari, mutta nyt se on yhdistetty penkereellä pääsaareen. Näkymät poikkeavat täysin muun saaren metsikköteistä. Kapean tien molemmin puolin on vesijättömaata, katajia sekä lehmiä ja lampaita makaamassa rantakaistaleilla. Tie oli kauneimmilla paikoilla niin kapea, että turvallinen valokuvaustuokio jäi haaveeksi.\nVillavaatteita valmistava Hiiu Vill OÜ toimii vanhassa Vaemlan kartanon rakennuksesta. Pitkä kivitalo rakennettiin 1800-luvun puolivälissä kartanon heinäladoksi, mutta nykyisin sen sisätiloissa näkee yli sata vuotta vanhoja erilaisia karstauskoneita, avaajavalssin ja lankojen kehruukoneen. Koneita pääsee ihailemaan vierestä ja myyjä kertoilee niistä kysyttessä. Jos et osta mitään puodista (itse hankin ihanat villasukat), on kohteliasta jättää muutama euro tippikulhoon.\nLest & Lammas sijaitsee Sääretirbi-tien alkupäässä Kassarissa. Paikassa tarjotaan Hiidenmaalle ominaisia ruokia käyttäen raaka-aineena vain Hiidenmaalla ja Kassarissa kasvaneita ja tuotettuja tuotteita. Paikka myy erilaisia herkkuja myös mukaan ja kotiinviemiseksi päätyi hunajaa ja yrttiteetä.\nPaikallinen lammas oli jäätävän hyvää. Harmillisesti muistin ottaa kuvan vain dumplingeista, mutta minulla oli vähän muutakin siinä hoidettavana… Naapuripöytään tupsahti nimittäin nuori äiti vauvoineen ja eipä aikaakaan, kun minut oli värvätty lapsenvahdiksi. Nainen lähti vessaan ja lupasin katsella ipanaa sen aikaa. Ei siinä mitään, mutta äityli jäi johonkin jumittamaan ja bebe osoitti voimistuvia tyytymättömyyden merkkejä. Kohtuu hyvin suomalainenkin ”lepertely” onneksi toimi.\nMöhlin majoituksen kanssa\nVaikka Hiidenmaa oli herttainen ja hiljainen paikka muuten, majoituksen kanssa olin myöhässä ja vähemmän onnekas. Saavuin majapaikkaan ja ihmettelin miten pääsen sisään. Ulko-ovi oli auki. Väliovi oli auki. Huoneen ovi oli auki. No kannoin tavarani autosta ja rupesin katsomaan mihin pääsisi pissalle. Ei vessaa huoneessa. Könysin koko rakennuksen läpi ja löysin lopulta kylpyhuoneen ja WC-tilan, jotka olivat ihan hirveät.\nSuurimman hädän helpotettua tutkin mitä olin varannut. Kyllä se oli uskottava, että jos vessaa ei mainita huonekuvauksessa, niin sitä ei ole. Eli ei kai ole pakko Booking comissa mainita ”jaettu WC tai WC käytävällä”. Olin valmis etsimään toisen majapaikan, mutta niitä ei ollut. Tai oli, jos olisin maksanut 160 euroa yöltä.\nSitten saapui omistaja joka halusi tietää olenko yksin ja missä mies on ja plaaplaa. Teki mieli sanoa jotain tylyä… Hinta oli maksettu etukäteen ja ”kotimajoituksissa” ei tarvitse mitään henkilötietoja täytellä. Kysyin millä avaimella saan etuoven ja välioven auki illasta? Ei kuulemma millään, sillä niitä ei lukita koskaan – koska saari. Hienoa. Minut ja pahan maailman erotti siis ei yhtikäs mikään. Varmaan turha mainita, että uneni ei ollut kovin levollista.\nHiidenmaan kokemuksia | Lauttamatka Soru – Triigi\nSiirtyminen Hiidenmaalta Saarenmalle sujui jälleen hyvässä järjestyksessä. Ennakkoon ostettu e-lippu oli mahdottoman näppärä ja tässä kohtaa välttämätönkin. Lautta oli loppuunmyyty ja moni jäi rannalle. Nettikauppa täällä.\nLautta tai oikeastaan ehkäpä enemmänkin lossi, pakattiin aivan täyteen. Kun se tömähti lähdössä sivusuunnassa rantarakenteisiin, heilaus oli niin kova, että monessa autossa alkoivat varashälyttimet huutaa. Sitä kakofoniaa kesti sitten koko matkan ajan.\nSõrun sataman penkalla makaa kolmimastokuunari Alar. Alus on tehty Hiidenmaalla 1937-39. Laiva yritti alkukesällä 1944 paeta Ruotsiin, mutta Saksan laivasto esti sen. Toinen yritys kesällä onnistui. Laiva seilasi vuodesta 1950 alkaen Panaman lipun alla, sen jälkeen USA:ssa ja seisoi vuodesta 1969 Tanskassa. Laiva tuotiin 1998 Hiidenmaalle kunnostettavaksi.\nPrangli - Viron saaria ja neuvostonostalgiaa - TÄMÄ MATKA 19 syyskuun, 2020 - 11:20 am\n[…] satamasta. Liput täältä. Lipun saa ostettua näppäränä e-lippuna, mitä kokeilin jo aiemmin Hiiunmaan kohdalla. Laivalta löytyy kohtuu siisti vessa, kansipaikkoja, sekä suurehko sisätila sateen […]\nHaapsalu on parasta Viroa - Kelpasi keisarillekin! - TÄMÄ MATKA 1 syyskuun, 2020 - 3:00 pm\n[…] paikkoja löytyy Haapsalusta myös muualta. Yövyn tällä Viron kiertomatkallani Haapsalussa Kongo nimisessä hotellissa ja sen nimi juontaa taas kommunismin aikoihin. Paikalla […]\nKohteena maailma / Rami 16 elokuun, 2020 - 7:32 pm\nVoisin hyvinkin kuvitella itseni tällaiselle Hiidenmaan kierrokselle. Varsin mielenkiintoa herättävä postaus, mikä ei huono juttu ollenkaan! Viro on kiinnostava kohde autoilla ja tänä kesänä keskityin vain pohjoisosaan aikarajan puitteissa.\nNoora / Seikkailumielellä 16 elokuun, 2020 - 12:52 pm\nOlin kovasti tekemässä tänä kesänä reissua Hiidenmaalle, kun innostuin Viron saarista Matkamessuilla. Mutta kun omaa autoa ei ole, niin helppous vei tälläkin kertaa voiton ja päädyin reissaamaan julkisilla ihan muualle Viroon. Muuta jos joskus Hiidenmaalle päädyn, niin täytyypä sinun kokemuksistasi oppineena tutkia majoituksen tiedot tarkkaan 😀\nMerja / Merjan matkassa 15 elokuun, 2020 - 3:45 pm\nPelkästään majakoiden takia kannattaisi matkustaa Hiidenmaalle. Kuulostaa houkuttelevalle! Miten sait nukuttua, kun oli ”avoimet ovet”?\nAnna 16 elokuun, 2020 - 9:52 am\nEipä siinä paljoa nukkunut. Vieressä kulki vielä tie, jossa oli paljon liikennettä. Aikaisin aamusta lähdin jo liikenteeseen.\nCilla Maria | From sunset last night to sunrise this morning 15 elokuun, 2020 - 12:26 pm\nApua mikä suihku 😀 Kamala sentään.. Ja onpa erikoista, ettei majapaikkaa saanut lukittua mitenkään.\nMutta toi villatehdas vaikutti mielenkiintoiselta, ja ihanat villasukat olit löytänyt!\nAnna 16 elokuun, 2020 - 9:51 am\nJuu, eipä paljoa tehnyt mieli mennä suihkuttelemaan. Huone onneksi olisi siisti.\nVillatehdas oli mielenkiintoinen ja tosi söpö ympäristö.\nMarika /Matkalla Missä Milloinkin 15 elokuun, 2020 - 12:04 am\nHiidenmaa on minulle aivan tuntematon. Täytyy sanoa, että en olisi kyllä itsekään saanut juurikaan nukuttua tuolla majapaikassa… Minulla on käynyt joskus niin päin, että Bookingin kuvauksessa ei mainittu aamupalaa ja oletin, että sitä ei ole. Maksuvaiheessa olikin sitten maininta huoneeseen toimitettavasta aamupalasta. Näin päin oli vain positiivinen yllätys!\nAnna 16 elokuun, 2020 - 9:50 am\nJoo! On mullekin tullut näitä postitiivisia ylläreitä usein just aamupalan muodossa, tai sitten on ollutkin parveke tms. käytössä. Mutta tässä mua ärsytti kyllä todella paljon tuo, että ilmoitus oli selvästi virheellinen.\nTaina / Seikkailupyöräilijä 14 elokuun, 2020 - 3:33 pm\nOi että, Hiidenmaalle on ollut kova hinku jo kauan! Saarenmaasta pidin hirmuisesti, joten voisin kuvitella ihastuvani myös Hiidenmaahan. Tästä postauksesta saikin hyvin lisäinfoa ja inspistä suunnitella matkaa sinne 🙂\nAnna 16 elokuun, 2020 - 9:48 am\nItse tykkäsin Hiidenmaasta jopa Saarenmaata enemmän.\nPirkko / Meriharakka 14 elokuun, 2020 - 9:41 am\nNäyttipä tutulta, nuo kuvat villatehtaalta! Bergenissä päädyttiin Knitting Industry Museoon, joka opastettuna oli minusta yhtä hieno kokemus, vähintään, kuin Verlakin ja vanhat koneetkin olivat demomielessä osittain käytössä.\nNyt aikoi kiinnostamaan Haapsalukin …\nVanhat koneet kiinnostavat aina. Muutenkin tuo villatehdas oli hurjan söpö paikka 🙂\nReino Komi 9 elokuun, 2020 - 4:25 pm\nHeips. Olen itse käynyt ensin autolla ja sitten veneellä Hiidenmaalla ja täytyy kuvauksista yhtyä kirjoittajaan. Vahinko että oma kuvaukseni (silloinen blogi) käynnistä tuhoutui, kun ylläpitäjä lopetti koko blogiosoitteen. Mieleen palauttava kirjoitus. tReino Komi\nAnna 10 elokuun, 2020 - 8:08 am\nOi kamalaa. Itse en voisi kuvitellakaan elämää, jossa blogi katoaisi :/ Toivottavasti on edes jotain valokuvia tms. tallella itsellä. Mutta se kaikki työ ja muistot. Ihan hirvittävää


Mitä mukaan vaellukselle? Katso lista, jossa kaikki vaellusvarusteet\nVarustelistan läpikäyminen on helppo tapa minimoida riskejä, jos jotain olennaista unohtuu kotiin - sen kyllä oppii takamaastossa kantapään kautta! Varustelistassa on käyty läpi välttämättömät vaellukselle ja retkelle mukaan otettavat varusteet. On toki sinusta kiinni kuinka paljon haluat tai tarvitset tavaroita mukanasi. Katso lista läpi heijastaen omaa tulevaa vaellustasi, mukaanlukien kohde, sääolot ja niin edelleen!\nVarustelista muokkautuu henkilökohtaiseksi mitä enemmän vaelluksia on takanasi. Älä siis ota mitään täysin tiukkana ohjenuorana ja pyri pitämään mielessä itselle kaikkein tarpeellisimmat varusteet.\nNämä varusteet kuuluvat käytännössä jokaiselle reissulle mukaan otettaviksi.\nKartta, mielellään vedenpitävässä kotelossa (elektroniikka voi pettää)\n2. Auringolta suojautuminen\nAurinkokertoimella varustettu huulirasva\nOtsalamppu tai taskulamppu (otsalamppu on kätevämpi)\n5. Tulenteko välineet\nSytkäri, zippo tai tulitikkuja vedenpitävässä kotelossa\nSytykettä tulentekoa varten\nPuukko tai multityökalu\nKorjausvälineistöä varusteiden pettämistä varten: teippiä, rautalankaa, narua nippusiteitä ja ompelutarvikkeita.\nRiittävästi ruokaa vaellukselle, ota aina mukaan hieman ylimääräistä kaiken varalta\nVesipulloja tai nestesäiliö\nHätäsuoja tai peite\nOta mukaan vaatetta sääoloja silmällä pitäen. Varaudu myös lyhyillä vaelluksilla muuttuviin sääoloihin, pakkaamalla riittävästi vaatekerroksia. Sade voi yllättää koska tahansa ja ilma voi olla odotettua kylmempi. Ota aina mukaan kaksi vaatetuskertaa, pidemmille vaelluksille useampi.\nKerros T-paita tai pitkähihainen\nAluskerrasto, tarpeen mukaan pitkät alushousut\nSukat, mielellään vaellukseen soveltuvat\nNopeasti kuivavat shortsit tai housut\nAuringolta suojaava paita\nAuringolta ja vesisateelta suojaava päähine\nLämmin kaulansuojus, esimerkiksi buff\nLämmin fleece-kerrasto tai lämmin kuorikerrasto\nMukavat vaelluskengät on kaiken perusta. Vaelluksella jalat joutuvat kovalle rasitukselle, pidä huoli että kenkäsi ovat sinulle soveltuvat.\nCrocsit tai vastaavat\nHygienia ja peseytyminen\nHammasharja ja -tahna\nPyyhe tai nopeasti kuivuva matkapyyhe\nMajoittuminen ja liikkuminen\nMakuualusta, katso makuualustan valinta\nSytytin tai tulitikut\nMatkapuhelin, mielellään vedenpitävässä kotelossa\nTiskiharja tai sieni ja luontoon hajoava pesuaine (pesuaine ei ole pakollinen)\nLuottokortti (varmuuden varalta)\nPusseja roskia varten\nSuunniteltu vaellus kannattaa aina dokumentoida kartalle selostuksineen. Tee vaellussuunnitelmasta kaksi kopiota. Jätä yksi autoosi ja lähetä yksi kaverillesi, joka tietää aikeistasi vaeltaa.\nJokaisen vaelluksen jälkeen on syytä miettiä jos huomasit varusteissasi joitain selkeitä puutteita. Laita nämä asiat samantien hankintalistallesi. Myöskään turhien tavaroiden kantaminen vuodesta toiseen ei ole kovin mielekästä - säästä siis tilaa repustasi ja jätä sinulle varmasti tarpeettomat tavarat kotiin ensi kerralla.\nVarustelistasi muokkautuu ajan myötä ja siitä tulee monille hyvin henkilökohtaisen näköinen. Mitä enemmän perehdyt omien varusteiden tarpeisiisi vaelluksillasi, sen paremmin pystyt rakentamaan oman listasi.\nHauskaa vaellusta sinulle!


SanNails: Ärsyttävä tukkaantakertuja\nKynsikorut on sitten kauniita. Toiset ei voi sietää ulkonevia koristeita kynsillä, onhan ne toisinaan vähän tiellä. Minua koristeet ei haittaa, kunhan ne on kiinnitetty niin, ettei reunojen alle pääse takertumaan mitään, erityisesti hiuksia. Kynsiin liittyen tuskin on mitään ärsyttävämpää, kuin tukkaantakertuvat koristeet tai repsottavat geelinreunat. Hrrrr.\nOon joskus saanut Tukkukauneutta.com-verkkokaupasta tällaisia koruja ja nää on kyllä aivan ihania ulkonäöltään! Näyttää jotenkin niin juhlalliselta ja herkältä varsinkin tällaisen melko nudensävyisen kynsilakan kaverina.\nHennon persikansävyinen lakka on OPI Chillin' Like a Villain. Tosi kiva sävy, mutta surkea peittävyys. Jouduin laittamaan 5 kerrosta, että sain juuri ja juuri peittävän lopputuloksen. Painajainen. Keskisormessa on Kicks Sugar Lacquer sävyssä Sugar Cane.\nKorunasennushetkellä huomasin kynsiliiman kuivaneen pulloon yhtenäiseksi möykyksi, joten kiinnittäminen piti suorittaa pelkällä pikakuivattavalla päällyslakalla. Laitoin lakkaa kynnelle vähän reilumman kerroksen kohtaan, johon koru tulisi ja painoin korun siihen kiinni. Sudin vielä korun reunat huolellisesti ja tuhdisti joka puolelta ja pudotin pienet tipat rakosiinkin. Tällä konstilla koru kesti neljä päivää paikallaan! 4 päivää!! Lopulta se kilahti kotona vaatehuoneen lattialle ja päädyin laittamaan sen uudelleen takaisin kynnelle. Parin tunnin päästä koru olikin sitten kadonnut lopullisesti :P. Onneksi näitä on vielä muutama jemmassa, koska edellä mainitulla pikakuivattajaanhukuttamiskonstilla uskallan laittaa uudelleenkin. En tukistanut itseäni yhtään kertaa tämän korun kanssa!\nNyt näistä kuvista huomaan, että koru on kaiken lisäksi ollut koko ajan vinossa, mut eipä tuo menoa haitannut...\nTykkäätkö sinä ulkonevista koristeista tai kynsikoruista? Onko ne kauniita yksityiskohtia vai ärsyttäviä tukkaantakertujia?\nLähettänyt Sannu klo 22.04.00\nTunnisteet: Kynsikoru, OPI, Skittette\nKaisa 21. lokakuuta 2016 klo 6.57\nTykkään kaikista härpäkkeistä ja nää koristeet on kauniit! Mun mielestä mulla on samoja, mutta kultaisena ja ne on BPS:sta.\nEnivei, tykkään! Ja mä kiinnitän myös usein upottamalla pikakuivattajaan. Kunhan sitä on tarpeeksi ja koriste menee kynnen pintaa pitkin sopivasti, niin ei huolta. Nää koristeet varsinkin menee tosi hyvin mun mielestä eikä mulla ole ollut takertumisvaaraa. Joka kynteen kyl ei voi, kun on aika överit :D\nJa pakko todeta, että onpahan ihan pirun kiva kun taas bloggaat!\nSannu 22. lokakuuta 2016 klo 13.11\nKiva kuulla, miustakin tuntuu mukavalta, et joku boogie on palannut 😊\nNeilikka 21. lokakuuta 2016 klo 8.51\nNätit kynnet ja onpa hurjan kokoinen koriste! Mä tykkään ulkonevista koristeista, kunhan ne on kiinnitetty kunnolla ja esim. isot niitit on tauvutettu kynnelle sopiviksi. En tykkäisinkö noin isosta koristeesta, mutta ihanan näyttävä se on :)\nSannu 22. lokakuuta 2016 klo 13.12\nTän kokoinen vaatii kyllä päivän tottumiseen, et osaa vähän jo varoakin. Ja just vain yhteen kynteen per käsi, max :D\nCharming Nails 21. lokakuuta 2016 klo 13.19\nTosi kiva koru :) käytän isompia timantteja ja niittejä. Vähän niitä pitää varoa, etenkin jos kaivelee usein avaimia taskusta. Tämä koru näyttää kivalta ja kynnet on kokonaisuudessaan nätit. Vaikka lakka on ollut painajaismainen lakattava ;)\nSannu 22. lokakuuta 2016 klo 13.13\nPudotin eilen tuon pullon lattialle ja siitä meni kaula poikki. Se siitä painajaisesta sitten :/\nBelegwen 21. lokakuuta 2016 klo 16.30\nMuakaan ei haitta koristeet, kunhan ne eivät vain tartu mihinkään kiinni. :) Niitä tulee kyllä ihan liian harvoin käytettyä, pitäisi senkin suhteen vähän skarpata! :D\nJee, skarppaa! Haluun ihastella :)\nMillainen on hyvä kynsiblogi?\n8kk päästä on juhannus!\nCage Braid - Häkkiletti


Veikkauksen kerroinpudotukset - Ylikerroin.com\nTänään on 25.05.2018, 21:35.\nViesti Kirjoittaja manohman » 21.10.2005, 10:45\nVeikan kerroinpudotukset kusi pahastai nilkalle, 5 kerrointa pudotettiin viime listalla ja jokainen oli Veikan kannalta turha!\nJäi varmasti paljon rahaa saamatta Veikalta!\nMahdetaanko poikien päätä silitellä?\nViesti Kirjoittaja PiruParka » 21.10.2005, 11:03\nTuulipuvuthan tykittää kahta kovemmin kun kerroin tippuu. Sehän on merkki siitä että kohde on varma!\nViesti Kirjoittaja Marko Noppainen » 21.10.2005, 11:37\nTurha kai sitä on rahan saamatta jäämisen kannalta miettiä, koska kerroimuutokset ovat Veikkaukselle riskinhallintatyökalu. Jos siis tappioriski jonkun lopputuloksen toteutuessa nousee liian suureksi, ohjataan tulevaa vaihtoa mieluummin muille merkeille kokonaisriskiä pienentämään. Tyhmäähän se olis Veikkauksen puolelta maksimoida kohteen vaihto, jos se tapahtuu pelkästään tarpeettoman riskinoton kautta.


Virkkulaakso: helmikuuta 2013\nTykätään muutaman tyypin kanssa pitää aina askarteluiltoja,milloin ihan urakalla tehdään kaikkea kivaa ja kokeillaan uutta.Tälläkertaa otin myös Onnin mukaan(vaikka yleensä jätän kotiin,että saa rauhassa keskittyä itse näpertelemään)kun kokeiltiin posliininmaalausta kotona poltettavilla väreillä.Oli niin kivaa,että kävin ostamassa vielä lisääkin kippoja ja kuppeja mihin maalata.Askartelin illan päätteeksi vielä muutaman kortin.Pikku puput on pakettikortteja.Teen niihin vielä reiän korvaan ja laitan narun.Kuviot on leimasimella.\nLähettänyt Virkkulaakso klo 15.55\nOlen miettinyt milloin bambu yms.puikot tulevat kirppareille.Vääntyneitä metallipuikkojahan siellä on pilvinpimein.No nyt oli bambujakin edullisesti.Hyvässä kunnossa ja sellaisia kokoja,mitä harvemmin tulee ostettua.Otin ne kaikki. ;)\nLöysin myös ihanan valtavan ison käsin virkatun huivin.Tätä Virkkausmallia olen netistä yrittänyt etsiä jo aiemmin,mutta en ole löytänyt.Nyt sain sekä huivin,että mallin yhtäaikaa,jos ei heti jaksa alkaa virkkaamaan.\nValkoinen vanha kehto on myös tavallaan kirppislöytö,mutta ilmainen.Joku oli tuomassa sitä kierrätykseen ja jäätiin ihastelemaan,kun oli niin kaunis.Tuoja sanoi,että ota pois vaan.Tuli vielä katsomaan mahtuuko se kyytiin ja kertoi miten sen koko suku on nukunut siinä vaarista lähtien.Olihan siinä hommansa saada se auton takapenkille.Kotiin ajelin melkein ratissa kiinni,mutta onneksi ei ollut pitkä matka.\nUusia talvikenkiä olen etsinyt jo koko tämän talven ja lopulta päätin,että huopikkaat ostan,kunhan pääsen sellaiseen kauppaan missä niitä myydään.Ei tarvinnut mennä,kun sisko sanoi,että kirpparilla olis nyt sellaiset ja juuri mun kokoa,kumipohjalla.Tosin nilkkamallia ja punaiset,mutta äkkiäkös niihin varret neuloo.Nepalista neulon ne kaksinkertaiseksi ja ompelen tossuun kiinni.Toinen on jo valmiina.\nOlen neulonut myös uuden tuubikaulurin Dis langasta.Ei kutita ja on ihana pehmeä.Neuloin helmineuletta,jotta tulisi vieläkin pehmeämpi.Koristeeksi nahkamerkki.\nLopuksi vielä pipo itselle.\nLähettänyt Virkkulaakso klo 18.57\nVuonna 1966 ilmestynyt eevan käsityöt lehti on inspiroinut minua kovasti.Kannessa on poika,jonka päällä ihana villapaita ja villapaidassa kaunis kuvio.Olen käyttänyt kuviota suoraan ja muunnellen eri neuleisiin.Parasta kuviossa on se että se tehdään vain kahden kierroksen ajan,ilman pitkiä lankalenkkejä ja että siitä tulee näyttävä.\nKerrankin sain ihan valmiiksi asti itselle kevätlapaset.Syynä valmistumiseen on varmasti paksu lanka ja paksut puikot.Langat on yksinäisiä keriä korin pohjalta,joten tarkalleen en muista mitä ne on,mutta kaikki on varmasti eri merkkiä.\nNeuloin myös pienen nutun.Malli oma,kuvio lehdestä ja lankana Jade ja Nepal.Tähän kokeilin ensimmäistä kertaa uusia hiilikuitu puikkoja ja olihan ne hyvät.Paidassa on yksityiskohtana "herkkunapit" ja nahkainen merkki,johon painoin kirjaimilla puumerkkini.Paidan ollessa valmis,poikani katsoi sitä pitkään ja sanoi -Kaunis! (ehkäpä uskaltaudun pian neulomaan myös hänelle paidan,kun kerran jo näin lämpenee ja ihan kehuu ) ;)\nLähettänyt Virkkulaakso klo 22.39\nOlen suunnitellut nahkamerkkejä neuleisiin kiinnitettäväksi.Hyvältä näyttää,pitää vielä käytössä testata.Olen myös maalaillut kortteja smalla kun lapsi maalailee omia taideteoksia.\nLähettänyt Virkkulaakso klo 23.52\nKuten arvelinkin,että lankakauppaan meneminen saa neuleinnostuksen taas syttymään.Ostin uusia puikkoja ja uusia lankoja.Ja niin innoissani olin että kahteen päivään neuloin tämän uuden pinkki/ruskean takin.Osa langoista on ohuita ja osa taas paksuja,joten neuleesta tuli eläväinen ja aika muhkea.\nKäytin neljää eri lankaa yhtäaikaa vuorotellen summassa raidoittaen:Safirgarn,cortina soft,viking balder ja jade.(kuvassa oleva dis lanka on sitä mistä neuloin ristiäislahjapaidan aiemmin)\nPuikot oli kokoa 5,joten aika nopeastihan niillä neuloo.Malli on ihan omasta päästä ylhäältä alaspäin.Alareunaan virkkasin vielä piparkakkureunaa.\nOstin kirpparilta vasta kamerajalustan(ihan näitä tilanteita varten) ja sillä yritin ottaa itsestäni kuvaa.Unohdin tietenkin,että joku muukin voi olla kiinnostunut miksi kamera vilkkuu tikun nokassa ja äiti on kaukana siitä.Joten siis piti ottaa peilin kautta yksi huono kuva päällä.Onneksi apuna on mallinukke :)\nLähettänyt Virkkulaakso klo 11.04\nLähettänyt Virkkulaakso klo 12.11


Lähettänyt Kanneli klo 09:49\nSarin kotona 28. elokuuta 2016 klo 11.41\nKyllä se kesä niin nopsaa muuttui syksy keleiksi.\nEilen oli kova tuuli, tänään aurinko paistaa.😀\nKiva ettei taas sada vettä.\nKanneli 28. elokuuta 2016 klo 22.43\nLämmin kiitos Sarin kotona ❤ On jo niin syksyistä, että saisi takassa jo kovasti poltella puita ja tunnelmoida. Täälläkinpäin oli tänään aurinkoinen ilma, mutta melko kolea. Mukavaa alkuviikon sinulle 😊\nTarja 28. elokuuta 2016 klo 12.28\nTyylikäs tunika! Hienot tekonahka somisteet,tykkään itse käyttää samantyylisiä vaatteita:)Joskaan en itselle juuri ompele enää mitään vaatteita,nuorempana kyllä:)\nTäällä on työnalla tytölle "lappuhame",jostain elokuvasta saatu idea ja äitihän yrittää toteuttaa:)) Jos se onistuu voin vilauttaa kuvaa blogissani,tai sitten ei..;))\nKanneli 28. elokuuta 2016 klo 22.46\nKiva on nähdä ompelusi lopputulos 😊 Vilauta ihmeessä sitä blogissasi. Mukava kun oma lapsi haluaa äidin ompelemaa päälleen 😊 Kiitos kovasti kehuista ja kommentista ❤\nKaisu 28. elokuuta 2016 klo 17.21\nIhana tunika, ihanat maisemat. Niin sävyissä. :)\nHienoa, kun osaat ommella itsellesi noita uniikkeja vaateparsia. Se on mahtava homma! :)\nIhania syyskesän päiviä Sinulle ja ihania kuvattavia maisemia! Kuvasi ovat niin kauniita...\nKanneli 28. elokuuta 2016 klo 22.48\nMukava on ripotella näiden vaatteiden lomaan jotain samaan sävymaailmaan sopivia luontokuvia 😊\nKiitos paljon kommentistasi Kaisu ❤\nToiveettodeksi 28. elokuuta 2016 klo 20.39\nOnpa rouva siellä sievänä :) Upea tunika yksityiskohtineen ja tunnelmalliset kuvat!\nKanneli 28. elokuuta 2016 klo 22.50\nVoi kiitos paljon Toiveettodeksi 😁❤ Meinasin kyllä ensin, että mikään kuva ei ollut hyvä, mutta päätin etten liikaa nuukaile vaan teen postauksen niiden kuvien pohjalta, joita kamerasta löytyi 😊 Mukavaa alkavaa viikkoa sinulle 👍\nMantelilaakson Susanna 28. elokuuta 2016 klo 21.59\nAivan superihana kaula-aukko ja malli!\nKaunista elokuun loppua siellä tunnelmallisen järven rannalla!\nKanneli 28. elokuuta 2016 klo 22.52\nKiitos paljon ja mukava kuulla, että pidät Mantelilaakson Susanna❤ Halusin tuollaisen korkeamman kauluksen, mutta siten, että aukko on väljä. Tuo nyt vaikuttaa ihan hyvältä 😊\nRaisa P 28. elokuuta 2016 klo 21.59\nOnpa kyllä ihana tunika! Tuollainen kaulus on kivan näköinen. Syksy on ihana vuodenaika.. :)\nKanneli 28. elokuuta 2016 klo 22.54\nKiitos paljon Raisa P ❤. On mukava taas miettiä vaatetustakin syksyn pohjalta. Onhan nyt jo niin koleaa.\nPikku Akka 29. elokuuta 2016 klo 6.40\nTulipa siitä kaunis. Tykkään paljon tuosta kuosista. Itselläni on samasta kankaasta mekkonen. Mukavan pehmeä ja hyvälaatuinen kangas. Mukavia syyspäiviä Sinulle! :)\nKanneli 29. elokuuta 2016 klo 8.10\nKiitos paljon Pikku Akka ❤ Minustakin tuo kangas vaikuttaa tosi miellyttävältä ja laadukkaalta. Ollaan siis samiksia 😊. Mukavaa viikkoa sinulle 👍\nEerika 29. elokuuta 2016 klo 11.36\nIhana tunika <3 Kuosi ja väri sointuvat kauniisti maisemaan! Mukavaa alkanutta viikkoa!\nKanneli 30. elokuuta 2016 klo 8.44\nKiitos paljon Eerika ❤ Oikein mukavaa viikkoa sinulle 👍\nmARa 29. elokuuta 2016 klo 12.02\nKaunis tunika! Kuvat on aivan ihanan tunnelmallisia :)\nKanneli 30. elokuuta 2016 klo 8.46\nLämmin kiitos mARa mukavasta kommentista ❤\nSari 29. elokuuta 2016 klo 13.51\nKaunis tunika <3! Niin se on, että syksy tulee... viime yönä meilläpäin oli jo muutama aste pakkasta ja aamuvarhaisella, kun mies lähti polkemaan töihin, mittari näytti vain pari astetta plussaa. Aurinkoa on onneksi luvassa tälle viikolle ja se on sadekauden jälkeen ihana juttu :-).\nKanneli 30. elokuuta 2016 klo 8.47\nPukeutumiseen uusia haasteita, aamulla kylmä ja päivällä lämmin 😊👍 Aurinko pilkistelee parhaillaan pilviverhon takaa ja se niin ilahduttaa. Kiitos sinulle Sari ❤\nArkinen 29. elokuuta 2016 klo 17.43\nKyllä, juuri tässä hetkessä on hyvä. Aika on niin nopsaan menevää, että ei perässä pysy. Kaunis tunika. Ja mitkä kauniit sääret sinulla onkaan <3 .\nKanneli 30. elokuuta 2016 klo 8.53\nVoi sinua, kiitos kovasti Arkinen 😁❤ On nämä päivät niin pikavauhdilla illassa, että ihmeissään on 😊 Tässä ja nyt on hyvä ja kaikkein parasta 👍😊\nKrista 29. elokuuta 2016 klo 21.08\nSyys on tosiaan tullut! Syksyllä onkin kiva pitää tuollaista tunikaa, jossa on vähän kaulusta! Itsekin olen kaivanut huivit esille, tuntui kyllä että pidin tänä kesänäkin niitä aika paljon :). Tämä asu on ihan sinun näköinen, niin väritykseltään kuin tyyliltäänkin!\nKanneli 30. elokuuta 2016 klo 8.54\nKiitos kovasti Krista ❤ Kyllä on niin mukava heittää jotain lämmintä harteille, sen verran koleaa jo välillä on.\nKaaru - Pieni lintukoto 1. syyskuuta 2016 klo 10.54\nTyylikäs tunika! Kaula-aukko on kyllä kaunis ja nahkasomisteet täydentävät kokonaisuuden. Ihana maisemakin <3\nMukavaa syyskuuta sinne meren äärelle <3\nKatja /Kakarat 5. syyskuuta 2016 klo 11.29\nTämä postaus onkin jäänyt minulta huomaamatta, hyvältä näyttää myös päällä! <3\nVilla Pipo 18. syyskuuta 2016 klo 2.02\nTosi kaunis tunika, kuten myös kuosikin. Kivasti tuo ilmettä nuo nahkasomisteet. Tykkään itsekin tuon mallisista kauluksista tunikoissa ja puseroissa. Varsinkin neuleissa käännettävät kaulukset on ihania, kun ne voi kääräistä tiiviimmin kaulalle takin kanssa, ei tarvitse siis erillistä huivia:)


Neljänsuora julkaisi vihjaavan videon - yhteistyötä Arttu Wiskarin kanssa? - Uutiset - Iskelmä\nNeljänsuora julkaisi vihjaavan videon - yhteistyötä Arttu Wiskarin kanssa?\n07.03.2017 14:40 - Anna Hopi\nNeljänsuora työstää paraikaa uutta musiikkia fanien iloksi.\nNeljänsuora-yhtye on julkaissut Facebook-ryhmässään videon, jossa solisti Antti Ketonen viihtyy Mökkitie Recordsin tiloissa uutta musiikkia tekemässä.\n- Tuossa vedetään uutta kamaa, sanoo Antti Ketonen videolla, ja viittaa studiotilaan.\nYllättäen Arttu Wiskari nähdään myös videolla, mikä laittaa katsojan epäilemään, josko artisti alkaisi musiikilliseen yhteistyöhön Neljänsuoran kanssa.\n- Tulee muuten aika hyvää kamaa, täytyy sanoa. Pysykää kuulolla, Wiskari hehkuttaa.\nKetonen ja Wiskari esiintyivät samaan aikaan Tähdet, tähdet -ohjelmassa, jossa he ovat mitä ilmeisimmin tutustuneet paremmin.\narttu wiskari neljänsuora


Urheilun ja opiskelun yhdistäminen vaatii joustoa | Itä-Suomen yliopisto\nKuluneena vuonna aikuisten sarjoissa menestyneiden opiskelijaurheilijoiden menestyskahvit ovat uusi perinne. Ensimmäiset kahvittelut järjestettiin Joensuussa kesällä.\n– Tarkoitus on tiivistää yliopiston yhteistyötä urheiluakatemioiden ja urheilijoiden kanssa, kertoi akateeminen rehtori Harri Siiskonen Kuopion tilaisuudessa.\nSiiskosta kiinnosti kuulla, miten urheilun ja opiskelun yhdistäminen on sujunut ja miten yliopisto voisi siinä vielä tukea. Herolan mukaan joustavia opiskelumahdollisuuksia tarvitaan, kun reissupäiviä kertyy 200 vuodessa.\n– Reissussakin päivästä voi löytyä 2–3 tuntia aikaa opiskelulle, jos se on mahdollista sijainnista riippumatta. Tenttipäiviin ja suorittamistapoihin toivoisin myös joustoa ja uskon, että sitä löytyykin. Vielä en ole kaikista mahdollisuuksista ehtinyt kyselläkään, Herola myönsi.\nRyhmätöihin on hänen mukaansa ollut helppoa osallistua myös etänä.\n– Yhteydenpitoon on hyvät välineet.\nYliopistossa pyritään monin tavoin edistämään opintojen joustavuutta ja monimuotoisuutta. Siiskosen mukaan mahdollisuuksia esimerkiksi sähköiseen tenttiin on tarkoitus lisätä.\n– Omalla alallani sähköisiä tenttejä on kiitettävästi ja lauantaisinkin pääsee tenttimään, kertoi Lilja.\nHänkin toivoi lisää paikasta riippumattomia opiskelumahdollisuuksia.\n– Kun luentoja voidaan striimata Kuopiosta Joensuuhun, miksei niitä voisi laittaa nettiinkin.\nLäsnäoloa vaativat kieliopinnot ovat Liljan ja Herolan mukaan pahin kompastuskivi lajeissa, jotka vaativat paljon matkustamista. Kuopion alueen urheiluakatemian toiminnanjohtajan Johanna Tikkasen mukaan tämä haaste on tunnistettu ja urheilijoille sopivista ratkaisuista keskustellaan.\n– Kieliopinnoissakin on onneksi jo monimuotokursseja.\nOpiskelijapalvelun päällikkö Tuija Pasanen muistutti, että opiskelevan huippu-urheilijan kannattaa hakea akatemiastatus ja myös mainita siitä esimerkiksi joustoista neuvotellessa.\n– Opettajat eivät välttämättä huomaa tarjota vaihtoehtoisia suoritustapoja, mutta heitä voi aina hoksauttaa. Esimerkiksi luentojen striimaaminen vie yleisemminkin esteettömyyttä eteenpäin.


Sivistyksen puolustus | Jyväskylän yliopiston verkkokauppa\nMiksi akateemista elämää tarvitaan?\nKivistö, Sari; Pihlström, Sami\nMitä on akateeminen elämä ja mitä tarkoittavat sivistysyliopisto ja akateeminen vapaus? Miksi sivistys ja oppineisuus ovat nykymaailmassakin olennaisia? Miksi sivistys on arvo sinänsä?\nYliopistojen asema, kehittäminen ja leikkaukset ovat nostattaneet kiivasta keskustelua tutkitun tiedon merkityksestä ja arvosta yhteiskunnassa. Sivistyksen puolustus osoittaa, että kapeakatseinen näkemys tiedosta ja tieteestä johtaa vakaviin sivistystä ja jopa koko kansakuntaa rappeuttaviin seurauksiin.\nTeos osoittaa, miksi tieteellistä tutkimusta ylipäänsä harjoitetaan ja miten sen edellytyksiä tulisi kehittää. Akateemisen sivistyksen perusluonnetta, merkitystä ja arvoa pohditaan niin yliopiston sisäisestä näkökulmasta kuin yhteiskunnassa laajemminkin. Yhdessä tieto, asiantuntijuus ja tutkimus osoittautuvat ihmisen koko olemassaoloa koskevaksi asiaksi.\nKIRJASTOT, ARKISTOT JA MUSEOT


Taivaan Lahja | Kulttuurikeskus Sofia\nAjankohtaista » Kurssit ja tapahtumat » Taivaan Lahja\nTaivaan Lahja, ristikokoelma, 5.9.-30.11.2020\nKeskustelumme alkoi ja eteni niin poikkeuksellisella tavalla, että uskonnollinen ihminen saattaisi puhua johdatuksesta, mystikko kohtalosta tai universumin vastauksesta. Itse vierastan niitä ilmaisuja. Jos selittämätöntä on selitettävä, sanoisin, että lyhyt ihmissuhteemme oli taivaanlahja. Siltä se tuntui ja tuntuu yhä – siitä myös ymmärtää, ettei asia ole täysin ymmärrettävissä.\nTuttavuutemme kesti vain hetken ja siksi kerrottavaa on vähän. Kysymyksiä jäi paljon ja vastaukseksi vain kokoelma ristejä. Omien sanojesi mukaan et ollut niitä kerännyt vaan ne ilmestyivät luoksesi ihmeellisesti. En tiedä, mitä sillä tarkoitit. Minulle ei selvinnyt sekään mitä esineet sinulle merkitsivät. Mikä sai sinut viimeisiin päiviisi saakka kartuttamaan kokoelmaasi? Selitykset meidän katsojien täytyy keksiä itse.\nJäämistösi on ainutlaatuinen, maallinen ja taivaallinen perintö. Sellaista ei voi hävittää, ei myydä, eikä pitää muilta piilossa. Koen, että lahjasi on jaettava edelleen, kaikille, jotka haluavat ottaa sen vastaan. Mielestäni näyttelyn syyksi riittäisi vain se, että kokoelmasi on kaunis – esineitä on käsitelty harkitusti ja hyvällä maulla.\nKun kummastelen runneltuja ristejäsi, muistan sanasi: Jaettu kauneuden kokemus merkitsee jaettua iloa. Se on pyhä hetki.\nNäyttelyvitriini Sofian aulassa\nRistiesineitä yhteensä 548.\n309 näkyvästi käsiteltyä ja muokattua ristiä. 193 ristiä, joihin liitetty muita ristejä, nauloja, ruuveja, koruja, avaimia, metallilenkkejä ja ketjuja. 101 selvästi rikkinäistä ristiä tai niiden osia. 15 corpus-hahmoa.\n239 tavanomaista ristiä. Monia käsitelty vääntelemällä tai kaivertamalla.\nKokoelmassa mukana myös muutamia muita ristin muotoisia esineitä.\nNäyttelyn koonnut: Cia Karlsson


Tällä sivulla esitellään aineiston neljä eri toimitustapaa. Aineiston ensisijainen ylläpitotapa on Digiroadin ylläpitosovellus, joka on helppo- ja nopeakäyttöinen selainsovellus. Muut toimitusvaihtoehdot ovat yhtä lailla käytössä ja niistä voi käyttää omiin toimintatapoihin sopivinta tapaa. On kuitenkin hyvä sopia operaattorin kanssa jos aikoo vaihtaa toimitustapaa. Kaikkiin toimitustapoihin käytetään samaa käsitemallia.\nOngelmatilanteissa pyydä neuvoa Digiroad-operaattorilta [email protected] tai p. 040 507 2301 (arkisin klo 9-16)\nDIGIROAD YLLÄPITOSOVELLUS TOIMITUSTAPANA\nDigiroad ylläpitosovellus toimitustapana – selainpohjainen karttasovellus\nLisäksi kuntaylläpitäjä pystyy muuttamaan, lisäämään uusia sekä poistamaan poistuneita kunnan katuverkon ja yksityisteiden ominaisuustietoja. Digiroadin geometria tulee suoraan Maanmittauslaitoksen maastotietokannasta ja sitä ylläpidetään heidän toimestaan. Geometrian virheistä tai puutteista voi antaa palautetta valitsemalla kyseisen linkin, jolloin oikeaan alareunaan aktivoituu sininen aineistopalaute-nappula. Sovelluksessa voi muokata joko yhtä kohdetta tai käyttää aluevalintatyökalua ja muuttaa suuremman alueen tietoja kerralla. Selainsovellusta voi käyttää myös Digiroad-tietojen katseluun.\nOta yhteyttä [email protected] Osoitteeseen tulee toimittaa täytettynä extranet sopimus, jonka pääset lataamaan täältä sekä tulevien ylläpitäjien nimi, sähköpostiosoite ja puhelinnumero. Kunnalle voidaan luoda lisäksi katselutunnuksia järjestelmään.\nSovellukseen kirjaudutaan osoitteessa: https://extranet.vayla.fi/digiroad/ Muista tilata tunnukset!\nTietojen vieminen ylläpitosovelluksella:\nTarkemmat ohjeet ylläpitosovelluksen käytöstä löytyvät Digiroadin youtube-kanvalta\nTietojen muuttaminen ylläpitosovelluksella\nTietojen poistaminen ylläpitosovelluksella\nKuntarajapinnan avulla kunta voi toimittaa ohjeen mukaiset aineistot Digiroadiin suoraan kunnan omasta katurekisterijärjestelmästä. Kuntarajapinnan tavoitteena on vähentää tarvetta ylläpitää aineistoja useissa eri sovelluksissa. Aineiston massaviennissä tarvitaan enemmän ominaisuustietoja kuin ylläpitosovelluksessa. Kuntarajapinnan kehityksestä ja tietomalleista tiedotetaan tarkemmin, kun järjestelmää on saatu kehitettyä pidemmälle.\nKunnalla on käytössään sähköinen katurekisteri, jossa on mahdollista ylläpitää ohjeen mukaisia tietoja tai osaa tiedoista. Kunta voi tarvittaessa yhdistää eri toimitusmuotoja: tiedot, joita kerätään katurekisteriin, voi tuoda Digiroadiin katurekisteristä, ja loput toimittaa esimerkiksi ylläpitosovelluksen avulla (ks. Ylläpitosovellus tai massatoimitukset).\nJos kunnalla ei ole mahdollista kustantaa tarvittavaa kehitystyötä katurekisteriin kunta voi ylläpitää aineistot Digiroadin ylläpitosovelluksessa ja hakea aineiston Digiroadin ilmaisista rajapinnoista. Lue lisää Digiroadin lataus- ja katselurajapinnoista sekä muutossanomasta\nTehdystä sopimuksesta tulee välittää tieto Digiroad-operaattorille sähköpostitse [email protected]\nViestissä on hyvä kertoa onko sopimus tehty toistaiseksi voimassaolevaksi vai jollekin tietylle ajanjaksolle.\nAineiston ulkoistuksessa on myös tärkeää huomioida tietojen harmonisointi Digiroad-aineiston kanssa yhteensopivaksi. Ominaisuudet ja vaatimukset löytyvät toimitustapakohtaisista käsitemalleista:


Kielen varassa on elämä ja kuolema | Lapin Kansa\nKielen varassa on elämä ja kuolema\nLännessä ja melko monissa sen demokratioissa lainsäädäntö, kulttuuri ja perimmäiset arvot rakentuvat kristilliselle pohjalle. Viime päivät meillä lännessä on kohistu, kun yhteen demokratian symbolisista kehdoista, Capitol Hillille, tunkeuduttiin röyhkeästi. ”Amerikan tekeminen jälleen suureksi” vaati tässä kohden neljän ihmisen hengen. Kyse ei ole vain jossain rapakon takana sattuneesta tragediasta, vaan Washingtonin tapahtumat saavat syystä pysäyttää jokaisen, joka näkee demokratian vaalimisen arvoisena.\nDramaattisten vaiheiden jälkeen Yhdysvaltain kongressi vahvisti Joe Bidenin valinnan maan seuraavaksi presidentiksi. Kongressin istunto päättyi rukoukseen, jossa senaatin kappalainen Barry C. Black lainasi Raamattua Sananlaskujen kirjasta: ”Kielen varassa on elämä ja kuolema -- niin kuin kieltä vaalit, niin korjaat hedelmää.” Tuo Raamatun viisaus paljastaa syyn sille, miksi Capitol Hill koskettaa myös meitä: Puheilla on merkitystä ja sanoilla luodaan todellisuutta. Vuosien vihan, epäluulon ja salaliittoteorioiden kylvö upposivat hedelmälliseen maahan ja tulivat näkyville karulla tavalla.\nSanoilla on väliä täällä lännen pohjoisessakin nurkassa. Demokratia ja rauha eivät ole itsestäänselvyyksiä. Yhteiskuntarauha ja -luottamus vaativat hellimistä, huolehtimista ja rakentamista. Kyllä sanoa saa, mutta luottamusta voidaan rakentaa vain sanoilla, jotka perustuvat tosiseikkoihin. Vihapuhe luo vihaa eikä lähtökohdiltaan pyri totuudellisuuteen.\nMitä, jos tässä maailmassa käytettäisiin enemmän rakkauden sanoja ja puhuisimme rakkaudesta rakkaudella sekä muistaisimme, että rakkautta ei voi olla ilman totuutta? Tähän kehottaa myös kahdeksas käsky.\nIso Katekismuksessa Luther selittää kahdeksatta käskyä: ”Tämä käsky vaatii ensinnäkin jokaista auttamaan lähimmäistään, että tämä saisi oikeutensa. --- Kaikkiin meihin kohdistuen tämä käsky kieltää jokaisen kielen synnin, joka suinkin voi lähimmäistä vahingoittaa tai loukata. Tapahtuuhan väärän todistuksen lausuminen juuri kieltä käyttäen. Jumala tahtoo estää kaiken lähimmäistä vahingoittavan kielenkäytön.”\nJaakobin kirjeestä taas joutuu lukemaan, kuinka kieltä on mahdoton hallita. ”Kieli on pieni jäsen, mutta se voi kerskua suurilla asioilla. Pieni tuli sytyttää palamaan suuren metsän!” Rakkaus kutsuu parannukseen ja kilvoitukseen. Amerikkaan asti ei tarvinne mennä, vaan kilvoituksen kielensyntejä vastaan voi aloittaa aivan lähipiiristä, kotoa ja omasta somefeedistä.


https://www.ruohonjuuri.fi/methyl-b12-b6-metyylifolaatti-superi-9029090290?___store=default 4557 Methyl B12 + B6 + metyylifolaatti https://www.ruohonjuuri.fi/media/catalog/product/1/9/SUPERI-9029090290.jpg 39.95 EUR InStock /Ruoka/Ravintolisät /Ruoka /Ruoka/Ravintolisät/Vitamiinit /Terveys /Terveys/Ravintolisät /Terveys/Ravintolisät/Vitamiinit B-vitamiiniyhdistelmä-valmiste hyvinimeytyvässä muodossa. Superiour Sourcen tehokkaasti imeytyvä B-vitamiini- yhdistelmä aktivoitujen B-12 (methylcobalamin), folaatin (L-5 methyltetrahydrofolate) ja B-6. Kaikki 3 tärkeää B-vitamiinia yhdessä tabletissa.

Käyttöohje:

 Yksi tabletti kielen alle päivittäin. Voi myös nielaista, kuten tavallisen tabletin.

Superior Source -sarjan mikroimeytyvät MicroLingual -pillerit liukenevat nopeasti suoraan suun limakalvoilta. Siksi ne ovat imeytyvyydeltään huippuluokkaa!

 .

Säilytäthän visusti tämän tuotteen pienten lasten ulottumattomissa, kiitos.

 39.95 Superior Source add-to-cart Espoo, Ainoa,Espoo, Iso Omena,Espoo, Sello,Itäkeskus, Helsinki,Jumbo, Vantaa,Kaari, Helsinki,Kaivopiha, Helsinki,Kamppi, Helsinki,Oulu,Raisio,Redi, Helsinki,Tampere,Tripla, Helsinki,Turku,VERKKIS\nCity - Kaivopiha, Helsinki Espoo, Iso Omena Oulu Raisio Espoo, Sello Kaari, Helsinki Kamppi, Helsinki Redi, Helsinki Tripla, Helsinki Espoo, Ainoa Jumbo, Vantaa Turku Itäkeskus, Helsinki Tampere Ei myymälän valikoimassa Hakaniemi, Helsinki Jyväskylä\nB-vitamiiniyhdistelmä-valmiste hyvinimeytyvässä muodossa.\nSuperiour Sourcen tehokkaasti imeytyvä B-vitamiini- yhdistelmä aktivoitujen B-12 (methylcobalamin), folaatin (L-5 methyltetrahydrofolate) ja B-6. Kaikki 3 tärkeää B-vitamiinia yhdessä tabletissa.\nYksi tabletti kielen alle päivittäin. Voi myös nielaista, kuten tavallisen tabletin.\nAinesosat: Ainesosat: Vitamin B-6 (pyridoxine hydrochloride) 2 mg, B12 (methylcobalamin) 1000 mcg , Folate (L-5-methyltetrahydrofolate) 1000 mcg ,luonnollinen kirsikka-aromi sekä muita luonnollisia aromeja, laktoosi, akaasiakumi.


Nordlux LED-plafondi Piso, Ø365mm, valkoinen | Netrauta.fi\nLED-plafondi Nordlux Piso, Ø365mm, valkoinen\nMinimalistinen ja ajaton LED-plafondi valkoista metallia. Valkoinen suojus on muovia, ja se hajottaa valon tasaisesti ja estää häikäisyä. Plafondin korkeus on 5,6 cm ja halkaisija 36,5 cm.\nValaisinta voi himmentää ja sen värilämpötilaa säädellä välillä 2700 ja 2200 kelviniä. Toiminto vaatii erillisen LED-seinähimmentimen. Valonlähde on kiinteä LED-moduuli, jota ei voi vaihtaa. Valaisimella on 5 vuoden LED-takuu.


Ratkaisuksi asuntopulaan keksittiin määrämittaisesta sahatavarasta naulaamalla kootun kehikon päälle rakennettu puolitoistakerroksinen, harjakattoinen puinen omakotitalo - rintamamiestalo. Talomallin mullistavin ratkaisu oli talon keskelle rakennettu savupiippu eli sydänmuuri, jonka ympärille sijoitettiin kaikki asuintilat; tupa, makuukamari, sali ja eteinen. Yläkertaan oli sijoitettuna käyttöullakko, jota kovasti yritettiin vuokrata tulojen toivossa.\n1950-luvun rintamamiestalossa on rakennettuna jo kellarikerros.


Relvar Ellipta (fluticasone furoate / vilanterol) - R03AK10 – RXed.eu | FI\nEtusivu / R / Relvar Ellipta\nLääkkeen nimi Relvar Ellipta\nLääkeaine fluticasone furoate / vilanterol\nMiten Relvar Elliptaa käytetään?\nMiten Relvar Ellipta vaikuttaa?\nMitä hyötyä Relvar Elliptasta on havaittu tutkimuksissa?\nMitä riskejä Relvar Elliptaan liittyy?\nMiksi Relvar Ellipta on hyväksytty?\nMiten voidaan varmistaa Relvar Elliptan turvallinen ja tehokas käyttö?\nTämä on yhteenveto Euroopan julkisesta arviointilausunnosta (EPAR), joka koskee lääkevalmistetta nimeltä Relvar Ellipta. Tekstissä selitetään, miten virasto on arvioinut lääkevalmistetta ja päätynyt puoltamaan sitä koskevan myyntiluvan myöntämistä ja suosittamaan sen käytön ehtoja. Tarkoituksena ei ole antaa käytännön neuvoja Relvar Elliptan käytöstä.\nPotilas saa Relvar Elliptan käyttöä koskevaa tietoa pakkausselosteesta, lääkäriltä tai apteekista.\nMitä Relvar Ellipta on ja mihin sitä käytetään\nRelvar Ellipta on lääke, jonka vaikuttavat aineet ovat flutikasonifuroaatti ja vilanteroli. Se on tarkoitettu astman säännölliseen hoitoon aikuisilla ja vähintään 12-vuotiailla lapsilla silloin, kun oireita ei ole saatu riittävästi hallintaan muilla astmalääkkeillä eli inhaloitavilla kortikosteroideilla ja inhaloitavilla lyhytvaikutteisilla beeta-2-agonisteilla ja kun lääkitys yhdistelmälääkkeellä on tarkoituksenmukaista.\nRelvar Ellipta on tarkoitettu myös oireiden lievittämiseen keuhkoahtaumatautia sairastaville aikuisille, joilla on ollut pahenemisvaiheita säännöllisestä hoidosta huolimatta. Keuhkoahtaumatauti on pitkäaikaissairaus, jossa hengitystiet ja keuhkorakkulasäkit keuhkojen sisällä vaurioituvat tai tukkeutuvat, jolloin potilaan on vaikeaa hengittää.\nLista reseptilääkkeistä. Lääkeaine: "Fluticasone furoate / vilanterol"\nRelvar Elliptaa saa vain lääkärin määräyksestä. Sitä on saatavana inhalaatiojauheena kannettavassa inhalaattorissa. Jokainen inhalaatio antaa vakioannoksen lääkettä. Valmistetta Relvar Ellipta 92/22 mikrogrammaa (92 mikrogrammaa flutikasonifuroaattia ja 22 mikrogrammaa vilanterolia) voidaan käyttää sekä astman että keuhkoahtaumataudin hoitoon. Valmistetta Relvar Ellipta 184/22 mikrogrammaa (184 mikrogrammaa flutikasonifuroaattia ja 22 mikrogrammaa vilanterolia) voidaan käyttää ainoastaan astman hoitoon. Suositeltu annos on yksi inhalaatio kerran vuorokaudessa. Astman hoidossa voidaan käyttää valmistetta Relvar Ellipta 92/22 mikrogrammaa tai valmistetta Relvar Ellipta\n184/22 mikrogrammaa aiemman hoidon mukaisesti. Jos hoito on aloitettu inhalaattorilla, jonka vahvuus on pienempi, eikä astmaa saada riittävästi hallintaan, voidaan vaihtaa inhalaattoriin, jonka vahvuus on suurempi. Lisätietoja on pakkausselosteessa.\nRelvar Ellipta sisältää kahta vaikuttavaa ainetta. Flutikasonifuroaatti kuuluu kortikosteroideihin, jotka ovat tulehdusta estäviä lääkkeitä. Se toimii samaan tapaan kuin luontaisesti esiintyvät kortikosteroidihormonit, jotka vähentävät immuunijärjestelmän toimintaa kiinnittymällä erityyppisten immuunisolujen reseptoreihin. Tällöin vapautuu vähemmän tulehdusprosesseihin liittyviä aineita, kuten histamiinia, mikä edesauttaa hengitysteiden pysymistä avoimina ja helpottaa potilaan hengittämistä.\nAstman hoidon osalta Relvar Elliptaa tutkittiin kolmessa päätutkimuksessa, joihin osallistui yhteensä yli 3 200 potilasta. Kahdessa tutkimuksessa Relvar Elliptaa verrattiin pelkkään flutikasonifuroaatti- tai flutikasonipropionaatti-inhalaatiojauheeseen tai lumelääkkeeseen. Tehon pääasiallinen mitta oli muutos potilaiden uloshengityksen sekuntikapasiteetissa (FEV1) eli ilmamäärässä, jonka henkilö voi enimmillään hengittää ulos yhden sekunnin aikana. Relvar Ellipta 92/22 mikrogrammaa paransi keskimääräistä FEV1-arvoa 36 millilitraa enemmän kuin flutikasonifuroaatti ja 172 millilitraa enemmän kuin lumelääke 12 viikon hoidon jälkeen. Kun käytettiin valmisteen suurempaa annosta 184/22 mikrogrammaa, FEV1-arvo parani 24 viikon hoidon jälkeen 193 millilitraa enemmän kuin flutikasonifuroaattia käytettäessä ja 210 millilitraa enemmän kuin vertailulääkettä flutikasonipropionaattia käytettäessä.\nKolmannessa tutkimuksessa valmistetta Relvar Ellipta 92/22 mikrogrammaa verrattiin pelkkään flutikasonifuroaattiin, ja tehon pääasiallinen mitta oli aika, jolloin potilaalla ei esiintynyt vakavia pahenemisvaiheita. Tämän tutkimuksen tiedot osoittivat, että 12,8 prosentilla Relvar Elliptaa saaneista potilaista oli yksi tai useampi pahenemisvaihe 52 viikon aikana, kun osuus luku pelkkää flutikasonifuroaattia saaneilla oli 15,9 prosenttia.\nKeuhkoahtaumataudin hoitoa tutkittiin neljässä päätutkimuksessa, joihin osallistui yhteensä yli 5 500 aikuista. Kahdessa tutkimuksessa Relvar Elliptan eri annoksia verrattiin erikseen annettuun flutikasonifuroaattiin ja vilanteroliin sekä lumelääkkeeseen. Tehon pääasiallinen mitta oli potilaiden FEV1-arvo 24 viikon hoidon jälkeen. Ensimmäinen tutkimus osoitti, että Relvar Ellipta 92/22 mikrogrammaa paransi keskimääräistä FEV1-arvoa 115 millilitraa enemmän kuin lumelääke, ja toinen tutkimus osoitti, että Relvar Ellipta 184/22 mikrogrammaa paransi keskimääräistä FEV1-arvoa 131 millilitraa enemmän kuin lumelääke.\nKahdessa muussa tutkimuksessa Relvar Elliptan kolmea eri annosta verrattiin pelkkään vilanteroliin. Tehon pääasiallinen mitta oli keuhkoahtaumatautipotilaiden keskivaikeiden ja vaikeiden pahenemisvaiheiden määrän lasku 52 viikon (yhden vuoden) hoidon aikana. Kaikki Relvar Elliptan vahvuudet vähensivät keuhkoahtaumataudin pahenemisvaiheita tehokkaammin kuin pelkkä vilanteroli. Relvar Ellipta 184/22 mikrogrammaa ei kuitenkaan osoittautunut yhtään tehokkaammaksi kuin Relvar\nEllipta 92/22 mikrogrammaa. Relvar Elliptaa saaneilla keuhkoahtaumapotilailla pahenemisvaiheet vähenivät 13–34 prosenttia verrattuina pelkkää vilanterolia saaneisiin.\nRelvar Elliptan yleisimmät sivuvaikutukset (useammalla kuin yhdellä potilaalla kymmenestä) ovat päänsärky ja nenänielun tulehdus. Vakavia sivuvaikutuksia ovat keuhkokuume ja murtumat (yhdellä kymmenestä), joita ilmoitettiin useammin keuhkoahtaumapotilailla kuin astmapotilailla. Pakkausselosteessa on luettelo kaikista Relvar Elliptan ilmoitetuista sivuvaikutuksista.\nViraston lääkevalmistekomitea (CHMP) katsoi, että Relvar Elliptan hyödyt ovat sen riskejä suuremmat, ja suositteli myyntiluvan myöntämistä sille EU:ssa. Lääkevalmistekomitea totesi, että Relvar Ellipta (92/22 mikrogrammaa ja 184/22 mikrogrammaa) paransi todistetusti tehokkaasti astmapotilaiden FEV1-arvoa sekä vähensi astman pahenemisvaiheita. Vaikka pahenemisvaiheiden määrässä ei tapahtunut suurta laskua, vaikutusta pidettiin kliinisesti merkittävänä ja vastaavanlaisena kuin muiden inhalaatiolääkkeiden, joissa on yhdistetty kortikosteroideja ja pitkävaikutteisia beeta-2-agonisteja. Lääkevalmistekomitea katsoi myös, että keuhkoahtaumatautia koskevista tutkimuksista saadut tiedot olivat riittävä osoitus siitä, että Relvar Ellipta 92/22 mikrogrammaa vähensi keuhkoahtaumataudin pahenemisvaiheiden määrää kliinisesti merkittävästi. Mitä tulee lääkkeen turvallisuusprofiiliin, Relvar Elliptan yleisimmin ilmoitetut sivuvaikutukset vastasivat muiden keuhkoahtaumataudin ja astman hoitojen sivuvaikutuksia. Keuhkoahtaumapotilailla havaittiin keuhkokuumeen yleistymistä, ja tätä asiaa tarkastellaan lisätutkimuksissa.\nRelvar Elliptan mahdollisimman turvallisen käytön varmistamiseksi on kehitetty riskinhallintasuunnitelma. Tämän suunnitelman mukaisesti valmisteyhteenvetoon ja pakkausselosteeseen on sisällytetty Relvar Elliptaa koskevaa turvallisuustietoa, mukaan lukien terveydenhuollon ammattilaisille ja potilaille noudatettaviksi tarkoitetut asianmukaiset varotoimet.\nLisäksi Relvar Elliptaa markkinoiva lääkeyhtiö teettää lisätutkimuksia, joissa verrataan tämän lääkkeen aiheuttamaa keuhkokuumeen riskiä muiden keuhkoahtaumatauti- ja astmalääkkeiden aiheuttamaan riskiin.\nMuita tietoja Relvar Elliptasta\nEuroopan komissio myönsi koko Euroopan unionin alueella voimassa olevan myyntiluvan Relvar Elliptaa varten 13. marraskuuta 2013.\nRelvar Elliptaa koskeva EPAR-arviointilausunto on kokonaisuudessaan viraston verkkosivustolla: ema.europa.eu/Find medicine/Human medicines/European public assessment reports. Lisää tietoja Relvar Ellipta -hoidosta saa pakkausselosteesta (sisältyy myös EPAR-lausuntoon), lääkäriltä tai apteekista.


Vikakerta | Tarina #12598271\nNainen, 19 v, seurustelen + Mies, 25 v, yhden illan juttu\nTapahtui 6.7.2013 n. klo 00:00 • Lisätty palveluun 17.8.2013 klo 08:46 eli 42 päivää myöhemmin\nRuisrockin toisena päivänä oltiin kavereiden kanssa siellä rantalavan luona hengailemassa ja juomassa salakuljetettuja juomia kun lähistölle tuli joku kundiporukka. Siinä sitten illan mittaan vaihdettiin katseita erään komean pojan kanssa.\nJossain vaiheessa päivän mittaan ja promielleiden noustua menin juttelemaan pojalle. Eipä siinä sitten sen kummepia vielä, tiemme erkanivat. Tapasimme myöhemmin illalla sattumalta uudelleen ja silloin kemiat iskivät :D\nAika pian aloimme suutelemaan ja hän alkoi sormettaa minua. Olimme hieman suojaisemmassa paikassa ja olisin halunnut jo alkaa panemaan, mutta sitä ei siinä olisi voinut tehdä. Hakeuduimme festarialueen reunalla olevalle niitylle ja poljimme sinne suojaisan kolon.\nAloin ottaa pojalta suihin ja näin miten hän nautti. Tämä kiihotti minua entisestään ja nousin sitten hänen päälleen. Hän luiskahti helposti sisääni ja se tuntui todella hyvälle. Hänellä oli selvästi isompi kuin omalla poikaystävälläni ja se tunne, että oli aivan täynnä hänen paksua penistään!! Vaihdoimme lähetyssaarnaajaan ja hän jatkoi kiihdyttämällä tahtia. Tunsin miten hän upposi niin syvälle.. Nostin jalkani vielä olkapäille ja aloin puristelemaan lantiopohjalihaksiani, mutta sitä poju ei enää kestänyt vaan laukesi sisääni, vaikka hän tiesi etten ole pillereillä.\nSiinä sitten vähän hempeiltiin vierekkäin kunnes hän halusi uuden erän. Jatkoimme takaapäin ja hän luiskahti taas helposti sisään, kun vanhat mällit olivat vielä siellä :D Pian menimme taas samaan jalat olkapäällä lähetyssaarnaaja asentoon, ja jatkoin taas lantiopohjalihaksien puristelua. En itse saa useinkaan orgasmia humalassa, enkä nytkään, mutta poika nautti. Pian hän laukesi taas sisääni. Tässä vaiheessa sillä ei enään ollut väliä kun hän ei vetänyt ulos ensimmäisellä kerrallakaan..\nHieman olin mielessäni siitä vihainen, kun olin sanonut hänelle ettei minulla ole pillereitä. Koko tilanne oli kuitenkin niin kiihottava ja erilainen, että ei se sitten enää haitannut enempää. Jäimme taas vähän makoilemaan ja hempeilemään ja annoin puhelinnumeroni hänelle. Näimme vielä seuraavana päivänä samoissa merkeissä :D\nSijainti: en halua kertoa - "Ruisrockin toisena päivänä oltiin kavereiden kanssa siellä rantalavan luona" :D\nMies, 18 v\nIhanaa päästää nainen yksin festareille, saa sekin vierasta ja suhteessa seksi paranee varmasti!\nEikä tautejakaan varmasti tartu ku ilman kumia jyystetään vierasta menemään ja muutakaan "vaaraa" ei oo ku annetaan laueta sisälle ;)\nJa poikaystävä kiittää sinua mukavista bakteereista/viruksista :D\nKieltämättä omituista, että 19-vuotias tyttö kutsuu 25-vuotiasta miestä pojaksi. ;D\nVarattu muija, paljaalla pano ja sisään laukeaminen! parasta!\nMies, 75 v\nToivottavasti ei tullut punkkeja pitkästä heinästä. Karva-alueille tahtovat. Ehkäpä olette molemmat poslareita? Mahdollisesta raskaudesta ei ole haittaa, koska se menee poikakaverisi piikkiin…\nMies75, olet aivan liian vanha miettimään noita. Eikö joku seurakuntatoiminta sopisi paremmin?\nNainen 17 v, olet aivan liian nuori miettimään noita. Eikö joku nuoppaitoiminta sopisi paremmin?\n"nainen" 17 jos lohduttaa älyllisesti olet ihan samalla tasolla\nVoi tätä nykyajan nuorisoa…muistakaa että raskauden pelko on viisauden alku. Kumi kunniaan ja jokainen omallatunnollaan punnitkoon oliko pettäminen oikein vai ei. Pidä mölyt mahassa ainakin tässä tapauksessa.


TINO NYMAN - boom boom boom\n↩ Takaisin blogiin 26.10.2021\n1. Kerro meille kuka olet ja mitä teet?\nMoikka! Mie oon Tino Nyman, Joensuusta kotoisin olevan graafinen suunnittelija ja pyöritän tällä hetkellä yhden miehen studiota täällä Helsingissä, pääkaupunkiseudulla. Miun työ on keskittynyt aika pitkälti visuaalisiin ilmeisiin, brändäykseen ja julkasuihin. Teen myös paljon kuvaohjausta.\n2. Kerro jotain sun matkasta artistiksi?\nMiun matka niin sanotusti artistiksi. Kokisin, että se on aika perinteinen tarina. Koulun penkiltä suunnittelutoimistoon harjoitteluun, sieltä sinne töihin, pari suunnittelutoimiston vaihdosta ja nyt sitä ollaanki sitten yksityisyrittäjänä tässä.\nMatka on vielä aika lyhyt, mut koen, että se on jo sisältänyt aika paljon kaiken maailman kommervenkkejä. Toki se on ollut myös stressaavaa ja oon kokenut jonkin verran kasvukipuilua, mut myös tosi paljon onnistumisen hetkiä ja iloa. Kaiken kaikkiaan oon kokenut, että oon kasvanut luovan alan tekijänä. Mut vielä on paljon opittavaa ja koettavaa.\n3. Mikä innostaa sua tällä hetkellä?\nNo ehkä tän COVIDin ansiosta pesänrakentamis vimma on alkanut eli huonekalut on juttu, mistä on viime aikoina innostunut. Sit kaiken maailman omituiset esineet kiinnostaa. Aina näkee päässä, miten ne vois toimii kuvassa ja miten niistä sais jotain kivaa tehtyä.\nTop yksi innostaja on aina julkaisut. Niitten parissa tykkää aina tehdä töitä, mut oon myös tosi kiinnostunut niistä. Monesti tulee hamstrattua ja ostettua niitä ihan vaan sen visuaalisen ulkomuodon vuoks. En oo varmaan edes puoliakaan lukenut, mut sielä hyllyssä komeilevat, toimivat hyvinä droppeina.\n4.Sä olet super lahjakas suunnittelija, jolle olisi varmasti monia ottajia, mutta olet päättänyt rakentaa omaa studiota. Mikä houkutteli sut yrittäjäksi ja rakentamaan omaa studiota?\nMä oon oikeestaan aina tiennyt, et haluun kokeilla omia siipiäni tällä alalla. Se oli jo opiskelu aikanakin tietynlainen haave, että jossain vaiheessa hamaa tulevaisuutta sen sitte teen. Mulla ei ollut myöskään hirveä kiire, kun pääsin sitten toimistomaailmaan, et millon se pitäis sitte tehdä. Asia, mikä sen sitten laukas niin sanotusti haaveista tekoihin oli sellanen orastava kolmenkymmenen vuoden kriisi. Olin ollut nelisen vuotta toimistomaailmassa ja sit tuli sellanen hetki ja tunne, että en kehity tarpeeksi ja poljen paikalllani. Ehkä sellainen pelko, että jämähtää ja taantuu sai sitten tekemään sen päätöksen, että otin lopputilit toimistosta ja ryhdyin perustamaan omaa toimistoa.\nOmassa studiossa on myös aina houkutellut vapaus valita projekteja. Mieki tein aika paljon noita omia projekteja jo silloin perus toimistoduunien ohella. Luonnollisesti viikon päivät täyttyi aika hyvin työn tekemisellä. Se on ollut ihanaa nyt oman studion myötä saada aikataulut jotenkin haltuun. Miullaki on aika paljon sellasta omaehtoista tekemistä, et nyt on kiva balanssi asiakasduunien ja omaehtoisen tekemisen välillä.\n5.Onko jotain vinkkejä luoville yrittäjille tai sitä miettiville?\nJos pitäis antaa jotain vinkkejä luovan alan yrittäjille, niin ehkä se ois ainakin semmonen itsetutkiskelu. Varsinkin, jos oot harkitsemassa perustaa oman yrityksen. Et kuitenkin siihen perus yrittäjyyden arkeen kuuluu tietynlainen epävarmuus, että jos sitä kestää niin, sitten on niin sanotusti yrittäjäainesta. Itellä on ainakin ollut stressinsietokyvyn opettelua. Toimistomaailmassakin sitä on joutunut opettelee ja todennäköisesti on aina kiire, niin sitä stressiä on. Sit taas yrittäjyydessä tietynlainen epävarmuus siinä arjessa luo oman stressin asiakkaiden lisäksi.\nToinen, mikä on kans aika tärkee on itsensä haastaminen. Meidän alalla joutuu jatkuvasti olemaan jollain tavalla sielä epämukavuusalueella, mut varmaan yrittäjyydessä tää aspekti tulee vielä enemmän esille. Se on tosi kasvattavaa, ainakin itselle. Suosittelen myöskin menemään sinne epämukavuus alueelle, vaikka se ei yleensä kivaa oo.\nMyöskin muuntautumiskyky ja adaptoitumisen taito on tärkeetä yrittäjälle. Pitää luottaa siihen, mitä tekee ja olla itsevarma. Koen myöskin, että aika ajoin on hyvä tehdä sellanen ”peilitsekki”, et mihin suuntaan sitä on menossa, toimiiko se ja miten ympäristö reagoi siihen. Itsevarmuus omaan tekemiseen on se tärkein juttu, että luottaa itseensä ja tykkää siitä mitä tekee.\nTällä hetkellä tykkää tästä ja tää tuntuu tosi oikeelta, mut myöskään en ole kovin ehdoton. Jossain vaiheessa, jos se oman studion pyörittäminen ei oo enää kivaa, eikä siitä nauti, niin sit mielellään lähden takaisin toimistomaailmaan. Olen aika avoin.\n6.Sun yksi viimeisimmistä julkaisuista on Few Magazine, joka nostaa esiin eri vähemmistöjä Suomessa ja ensimmäinen numero käsitteli romanikulttuuria ja yhteisöä. Mistä tää idea syntyi ja mitä haluat saada Few Magazinella aikaan?\nYks mun viimesimmistä omaehtoisista tekeleistä on tällä hetkellä Few Magazine, mitä oon tehnyt yhteistyössä mun kollegan ja hyvän ystävän Marina Vezikon kanssa.\nFew Magazine käsittelee Suomen eri vähemmistöjä ja meillä on ensimmäisen numeron aiheena meidän kotimainen romaniyhteisö. Meillä on tosiaan ideana, että halutaan nostaa vähemmistön ääni eri tavalla esiin, miten yleinen mainstream media sitä tekee. On myöskin ollut tärkeää, että varsinkin kun tulevissa numeroissa käsitellään eri yhteisöjä ja aiheita, että siitä yhteisöstä tulee se henkilö, joka vetää sen lehden loppuun asti. Siinä ei tuu sitten mitään väärinkäsityksiä, eikä yhteisön ulkopuoliset ihmiset tulkitse sitä yhteisöä väärin.\nMulla on itelläni romanitaustaa isän kautta, niin oon sitä kautta sitten kasvanut romanikulttuurissa ja koin sen aika helpoksikin lähteä tulkitsemaan meidän maan romaniyhteisöä. Meille on ollut tärkeää, että romaneja saataisiin nostettua monipuolisesti esiin ja rikottua stereotypioita, mitä monilla ihmisillä on eri vähemmistöistä. Suomenkin media monesti nostaa romaneja aika negatiivisella tavalla. Puhutaan siitä työttömyydestä, syrjäytymisestä, huumeista, rikollisuudesta ja myöskin rasismista heitä kohtaan. Few taas haluaa nostaa niitä lämpimiä puolia siitä kulttuurista, mitä itsekin on nähnyt oman kasvutarinan myötä. Me halutaan myös ylevöittää ja tuoda se kaunis esteettinen puoli romanikulttuurista kaikkien nähtäville. Few lehdessäkin on hyvä muistaa, että me ei haluta olla niin sanottu totuuden ääni, vaan Few toimii enemmän kurkistusikkunana kuhunkin yhteisöön, mitä numeroissa sitten käsittellään.\nSe mitä me halutaan saada Few Magazinella aikaan on just se ennakkoluulojen rikkominen. Itellä henkilökohtaisena tavoitteena on, että meidän ei tarttee rikkoo koko Suomen mielikuvaa, mutta jos me saadaan edes kymmenenkin ihmisen mielipide käännettyä romaniudesta tai romanikulttuurista, niin se on jo mulle voitto.\n7.Minkälaisia töitä sä etsit tai otat vastaan?\nMä oon oikeestaan aika avoin. Mulla on ehkä ollut sen verran hyvä tuuri, et mie en oo oikeestaan lähestynyt ketään asiakasta, vaan ne on niin sanotusti tullut kotoa hakemaan miut töihin. Asiakkaiden osalta en oo liian nirso, mutta kulttuuri kiinnostaa ja myöskin asiakkaat ja arvot, jotka on sielä ”hyvien kavereiden” puolella. En missään nimessä suostuis tekemään minkäänlaista yhteistyötä tahojen kanssa, jotka edistää jotain ennakkoluuloja tai rasismia. Myöskin vihreet arvot on enemmän, kuin tervetulleita, jos asiakkaalla niitä on.\nViime aikoina on myös alkanut tulla asiakkuuksia ulkomailta. et nyt on tällä hetkellä muutama verkko menossa Amerikan puolelle ja työlaarista löytyy jo töitä Aasian suntaan.\nMutta jos miettii, että minkälaisia töitä mie etin, niin ulkomaat vois olla se hyvä sana. Toki siihen pitäis sitten laittaa energiaa ja resursseja, jos haluaa sinnepäin lähtee kokeilemaan kepillä jäätä.\nTykkään myös paljon tehdä omaehtoisia projekteja, et aina saa yrittää löytää balanssia sen osalta. Few Magazine luonnolisesti vie jo aika paljon tilaa sieltä ei rahaa tuottavien projektien slotista, mutta oon myös aina tekemässä jotain pientä ja visuaalista rahatöiden ja Few Magazinen ohella.\n8.Miltä sun luovaprosessi näyttää?\nMiusta tuntuu, että miun luova prosessi on myöskin aika projektikohtainen. Se ehkä vaihtelee sen projektin luonteen ja aikataulun mukaan. Jos on enemmän aikaa, niin tottakai siihen ajatus työskentelyynkin laittaa enemmän paukkuja. Se on myöskin sitten se hauska juttu, että miten pystyy sitten ratkaisemaan ongelmia ja pystyykö myös jonkun brändäyksen ja visuaalisen ilmeen lähestymiseen ottaa jonkun kivan uuden tulokulman. Jos aikaa ei ole paljon, niin siitä alkaa automaattinen autopilotti -moodi, mikä on hioutunut mun luovan matkan aikana. Se on tietynlainen rytmi ja prosessi, millä tavalla asioita lähestytään ja lähetään sitten työstämään. Sitäkin on kiva sitten rikkoa, jos on enemmän aikaa. Kuitenkin sellainen kaavojen rikkominen omasta mielestä edistää luovuutta myöskin tässä ammatissa.\nJos mietin, miltä mun luova prosessi näyttää ulkopuolisin silmin, niin se voikin olla sitten erilainen juttu. Koen, et oon tosi hyvä aikatauluttamaan asioita, mut luonnollisesti aina tulee jotain mutkia matkaan ja siinä vaiheessa alkaakin tietynlainen luoviminen ja luotien väistely. Varmaan silloin mun luovaprosessi voi näyttää hallitulta kaaokselta.\n9.Kevät, kesä talvi vai syksy ja miksi?\nNo ehkä mun lempivuodenaika on toi syksy. Varsinkin alkusyksy, kun tulee ruska. Saa olla takki päällä, mutta ei kumminkaan palele ulkona. Myöskään mun vastaus ei oo täysin puolueeton. Oon tosiaan syntynyt syksyllä, joten sieltä on hyviä muistoja.


Venäjä: Israel epäsuorasti vastuussa venäläiskoneen alasampumisesta Syyriassa – Hämeen Sanomat\nVenäjä: Israel epäsuorasti vastuussa venäläiskoneen alasampumisesta Syyriassa\nPuolustusministeriön mukaan israelilainen hävittäjä käytti venäläiskonetta hyväkseen välttääkseen ilmatorjuntatulen.\nVenäjän puolustusministeri Sergei Shoigu soitti venäläiskoneen alasampumisen johdosta israelilaiselle kollegalleen Avigdor Liebermanille.\nVenäjä syytti tiistaina Israelia siitä, että se oli epäsuorasti aiheuttanut venäläisen sotilaskoneen alasampumisen lähellä Syyrian Välimeren rannikkoa. Venäjä uhkasi kostaa Israelille vihamielisenä pitämänsä teon.\nVenäjän ulkoministeriön mukaan Il-20-tiedustelukoneessa oli 15 henkilöä, kun Syyrian hallituksen ilmatorjuntapatterit ampuivat sen alas. Syyria on Venäjän liittolainen.\nMinisteriö sanoi pitävänsä kuitenkin Israelia vastuullisena tapahtuneeseen, koska alasampumisen aikoihin Israelin hävittäjäkoneet olivat Syyrian puolella tekemässä ilmaiskuja. Israel oli varoittanut iskuistaan Moskovaa vain minuuttia ennen kuin ne tehtiin. Tämä aiheutti sen, että venäläiskone joutui ristituleen.\n– Me pidämme Israelin asevoimien toimia vihamielisinä, sanoi Venäjän puolustusministeriön tiedottaja Igor Konashenkov Venäjän valtiolliselle televisiolle.\n– Israelin asevoimien vastuuttomien toimien seurauksena 15 venäläistä sotilasta kuoli.\nIsraelin asevoimat ei kommentoinut asiaa, kuten ei myöskään maan pääministerin toimisto tai ulkoministeriö.\nVenäjän puolustusministeri Sergei Shoigu soitti Israelin puolustusministerille Avigdor Liebermanille ja sanoi hänelle, että Moskova pitää Israelia yksin syypäänä koneen alasampumiseen, kertoivat venäläiset tietotoimistot. Israelin puolustusministeriö vahvisti soiton, mutta ei halunnut kommentoida asiaa enempää.\nIsraelin suurlähettiläs puhutteluun\nVenäjän ulkoministeriö kutsui Israelin Moskovan-suurlähettilään puhutteluun tapauksen johdosta, kertoi ulkoministeriön tiedottaja Maria Zaharova.\nMoskova sanoo koneen kadonneen tutkasta juuri kun se oli laskeutumassa Hmeymimin lentotukikohtaan Länsi-Syyriassa maanantaina. Samaan aikaan Israelin ilmavoimat ja Ranskan laivaston alukset olivat tekemässä ilmaiskuja samalla alueella oleviin kohteisiin.\nRanska kiisti tehneensä ohjusiskuja.\nMinisteriön mukaan Israelin F-16-hävittäjät käyttivät venäläiskoneen tarjoamaa suojaa hyväkseen pystyäkseen lähestymään kohteitaan ilman että Syyrian ilmatorjunta osuisi niihin.\nKonashenkov sanoi, että israelilaiset pilotit ”eivät voineet olla näkemättä venäläiskonetta kun se oli laskeutumassa viiden kilometrin korkeudesta. Tästä huolimatta he tekivät tämän provokaation”.\n– Tämä ei ehdottomasti sovi venäläis-israelilaisen kumppanuuden henkeen, hän jatkoi.


Työoikeus - Lakiasiaintoimisto Lex Moor\nOikeaan aikaan, oikean suuruisena\nYhdessä neuvotellen tai yksipuolisesti sanellen\nMilloin, miten ja kenen toimesta?\nTuotannolliset ja taloudelliset tai sopimusosapuolesta johtuvat perusteet\nKoeajalla tai sopimusosapuolen toimesta vakuuttavalla perusteella\nLakimiehen silmissä työsopimus edustaa kahden osapuolen yhdessä sopimaa tahtotilaa. Työsopimuksen sisältöä ei voi muuttaa yksipuolisesti. Muuttaminen edellyttää molempien osapuolten hyväksynnän, joten myös molempien osapuolten hyväksymä vakiintunut tapa voi muuttaa sopimuksen sisältöä. Työoikeus on kimuranttia oikeutta lainsäädännön, työehtosopimusten, työsopimusten ja paikallisen sopimisen viidakossa.\nKaikilla meillä on perustuslain takaama oikeus työhön, mutta joskus väistämättä päädymme tilanteeseen, jossa näemme työsopimukseen liittyvät velvoitteet erilaisista näkökulmista.\nTyönantaja joutuu vaikeisiin tilanteisiin, kun työvoimaa on syystä tai toisesta vähennettävä. Yhteistoimintaneuvottelut, työntekijän irtisanominen, lomauttaminen tai työsuhteen purkaminen tulee kuitenkin toteuttaa lain kirjaimen mukaisesti.\nYhtälailla työntekijällä, johon työvoiman vähentäminen kohdistuu on oikeus yhteistoimintaan, oikeus toteuttaa oikeusturvaansa sekä olla kokematta syrjintää. Työntekijän tulee voida kokea, että toimenpiteet on tehty oikein, lainsäädännön henkeä kunnioittaen.\nTyösuhteen aikana voi työntekijän ja työnantajan välille syntyä erimielisyyksiä toimien lainmukaisuudesta taikka työsopimuksen tulkintaan liittyviä erimielisyyksiä. Lakitoimistomme tarjoaa apua työ- ja virkasuhdetta koskevissa kysymyksissä. Voimme toimia työnantajan tai työntekijän neuvottelevana edustajana yhteistoimintaneuvotteluissa tai työsopimusriidoissa.\nLue lisää mielenkiintoisia kirjoituksia työoikeudesta Lakimuijan blogista. Voit ehdottaa Lakimuijalle kirjoitusaiheita Lakiasiaintoimisto Lex Moor Oy:n tai Lakimuijan Facebook-sivuilla.\nTarvitsetko lakimiehen apua?\nSinun asiaasi ajava lakiasiaintoimisto Vantaalla.


Automaatioala | UPM.FI\nOpiskelijat & vastavalmistuneet ›\nOpiskele työtä tehden automaatioalan ammattilaiseksi UPM:n paperitehtaalla.\nTietoa automaatioalan oppisopimusohjelmasta\nNoin kaksi vuotta kestävän koulutusohjelman aikana kehityt automaatioasentajan ammattilaiseksi tehtaamme monipuolisiin tehtäviin vuorotöissä. Tuotantoprosessiin osallistuvana automaatioasentajana teet muun muassa sähkö- ja automaatiolaitteiden asennus-, huolto- ja korjaustöitä.\nOhjelman tavoitteena on suorittaa sähkö- ja automaatioalan ammattitutkinto. Koulutusohjelma koostuu käytännön työharjoittelusta sekä teoriaopinnoista.\nYhteistyökumppaninamme toimii Ammatinedistämislaitos AEL. Teoriakoulutukset pidetään pääosin tehtailla ja tarpeen mukaan myös ulkopuolisissa koulutustiloissa. Kouluttajina toimivat UPM:n omat asiantuntijat ja ulkopuoliset koulutuksen ammattilaiset.\nKoulutusohjelmaan valittujen kanssa tehdään koulutuksen ajaksi määräaikainen työsopimus, jonka ajalta maksetaan palkkaa.\nOppimisen pääpaino on käytännön tuotantotehtävissä.\nKasvaa työhönopastuksen kautta ja itsenäisellä harjoittelulla monipuoliseksi ammattilaiseksi\nSuorittaa koneasennuksen ja kunnossapidon ammatitutkinnon\nTutkinnon suorittamiseen laaditaan henkilökohtainen opintosuunnitelma\nPerehtyä yrityksen ja oman tuotantolaitoksen toimintoihin\nOppimisen pääpaino on käytännön kunnossapito- ja tuotantotehtävissä.\nOnko tämä koulutus sinulle?\nOlet täysi-ikäinen ja sinulla on jo ammatillinen peruskoulutus sähkö- tai automaatioalalta. Aikaisempi työkokemus vastaavilta aloilta katsotaan eduksesi. Etsimme aktiivisia henkilöitä, joilla on halua oman ammattitaidon ja oman työn kehittämiseen. Oma-aloitteisuus, positiivinen asenne, vastuun ottaminen ja kyky tehdä päätöksiä vaihtuvissa tilanteissa ovat ominaisuuksia, joita työssä tarvitaan tiimityötaitojen lisäksi.\nRekrytoinnin aikataulu 2019-2020\nMistä tiedän onko hakemukseni tullut perille?\nKun lähetät hakemuksesi rekrytointijärjestelmän kautta, saat sähköpostiisi automaattisen vahvistusviestin, että hakemuksesi on tullut perille. Kannattaa tarkastaa myös roskapostilaatikko.\nVoit aina myös olla yhteydessä HR Palvelukeskukseemme (contacthr@upm.com tai 020 414 6600, arkisin klo 8-17). Lisää vastauksia yleisimpiin kysymyksiin rekrytointijärjestelmästämme löydät Kysymyksiä rekrytoinnista -osiosta.\nLue lisää UPM:n liiketoiminnoista\nTutustu Kymin tehdasintegraattiin Kouvolassa\nTutustu Lappeenrannan tehdasintegraattiin\nTutustu Pietarsaaren tehdasintegraattiin